Εισαγωγικά στοιχεία. Ιστορία του Linux - PDF\nDownload "Εισαγωγικά στοιχεία. Ιστορία του Linux"\n1 Εισαγωγικά στοιχεία Ιστορία του Linux Το Linux είναι το δημοφιλέστερο ελεύθερο και ανοικτού κώδικα (free and open source) λειτουργικό σύστημα. Η ανάπτυξη του πυρήνα (kernel) του Linux ξεκίνησε το 1991 από το Φινλανδό Linus Torvalds. Το Linux διατίθεται σε διάφορες διανομές (distributions) οι οποίες διαφέρουν σημαντικά μεταξύ τους τόσο ως προς το κοινό στο οποίο απευθύνονται όσο και ως προς τα τεχνικά χαρακτηριστικά τους και τη φιλοσοφία ανάπτυξης. Η διανομή Ubuntu Το Ubuntu είναι μία δημοφιλής διανομή του λειτουργικού συστήματος Linux που βασίζεται στο Debian GNU/Linux. Η διανομή Ubuntu εστιάζει στην ευκολία χρήσης και έχει ως στόχο να κάνει το Linux προσιτό για το μέσο χρήστη. Το Ubuntu διατίθεται εντελώς δωρεάν και χρηματοδοτείται από την Canonical Ltd., μία ιδιωτική επιχείρηση που ιδρύθηκε από τον Νοτιοαφρικανό επιχειρηματία Mark Shuttleworth. Η ονομασία της διανομής προέρχεται από τη φιλοσοφική έννοια Ubuntu (στη γλώσσα της Νοτίου Αφρικής) η οποία αποδίδεται ως "humanity towards others" ή "we are people because of other people". Αυτές οι φράσεις συνοψίζουν τη γενικότερη ανθρωποκεντρική φιλοσοφία της διανομής. Γραφικά περιβάλλοντα εργασίας στο Ubuntu - Gnome vs. KDE Το Linux ως λειτουργικό σύστημα δεν έχει τον ίδιο βαθμό ολοκλήρωσης (integration) με το γραφικό περιβάλλον εργασίας όπως τα Windows, δηλαδή μπορεί να λειτουργεί ανεξάρτητα από αυτό ή και χωρίς καθόλου γραφικό περιβάλλον. Ως αποτέλεσμα, έχουν αναπτυχθεί περισσότερα από ένα γραφικά περιβάλλοντα εργασίας και πάλι σε αντίθεση με τα Windows. Τα δύο πιο δημοφιλή είναι το Gnome (GNU Network Object Model Environment) και το KDE (K Desktop Environment). Το προεπιλεγμένο γραφικό περιβάλλον εργασίας στη βασική διανομή του Ubuntu είναι το Gnome. Η αντίστοιχη διανομή με γραφικό περιβάλλον KDE ονομάζεται Kubuntu. 1\n2 Εκδόσεις του Ubuntu Linux Το Ubuntu Linux διατίθεται σε εκδόσεις Desktop (για προσωπικό υπολογιστή) και Server για διάφορους τύπους υπολογιστών. Νέες εκδόσεις διατίθενται κάθε 6 μήνες και υποστηρίζονται για 18 μήνες μετά την έναρξη της διάθεσης. Ορισμένες εκδόσεις χαρακτηρίζονται ως εκδόσεις με "μακράς διάρκειας υποστήριξη" (long-term support - LTS) και υποστηρίζονται για 3 ή 5 χρόνια (η έκδοση Desktop και η έκδοση Server, αντίστοιχα). Κάθε έκδοση του Ubuntu χαρακτηρίζεται από έναν αριθμό και ένα κωδικό όνομα. Για παράδειγμα, η πιο πρόσφατη LTS έκδοση είναι η 6.06 που αποκαλείται και Dapper Drake (στην οποία βασίζεται το μάθημα) ενώ η επόμενη LTS έκδοση θα είναι η 8.04 που ονομάζεται και Ηardy Heron και θα αρχίσει να διατίθεται τον Απρίλιο του Η πιο πρόσφατη έκδοση του Ubuntu είναι η 7.10 (Gutsy Gibbon). Πως μπορώ να εγκαταστήσω το Ubuntu Linux στον υπολογιστή μου; Το Live CD μπορεί να λειτουργήσει και ως CD εγκατάστασης. Στο περιβάλλον του Ubuntu Live CD (δείτε αναλυτικές οδηγίες εισόδου στο επόμενο μάθημα) υπάρχει ένας σύνδεσμος που ξεκινά την εγκατάσταση της διανομής. Το Ubuntu μπορεί να συνυπάρξει με τα Windows στον ίδιο υπολογιστή, αλλά σε διαφορετική κατάτμημη (partition) του σκληρού δίσκου. Συνεπώς, κατά την εγκατάσταση του Ubuntu εσείς καλείστε να επιλέξετε το μέγεθος του τμήματος δίσκου που θα ανατεθεί στο Ubuntu. Τα Windows δεν επηρεάζονται καθόλου και μάλιστα δεν αντιλαμβάνονται καν την ύπαρξη άλλου λειτουργικού συστήματος ούτε έχουν πρόσβαση στο σύστημα αρχείων του Linux. Αντίθετα, το Linux αντιλαμβάνεται ότι στον υπολογιστή υπάρχουν εγκατεστημένα και άλλα λειτουργικά συστήματα και εμφανίζει ένα μενού επιλογών κατά την εκκίνηση του υπολογιστή από το οποίο επιλέγετε αν θα ξεκινήσετε με Windows ή Ubuntu. Επίσης, το Ubuntu έχει πρόσβαση στο σύστημα αρχείων των Windows. Φυσικά, αν το επιθυμείτε υπάρχει η δυνατότητα να εγκαταστήσετε το Ubuntu ως μοναδικό λειτουργικό σας σύστημα και να του αφιερώσετε όλο τον σκληρό σας δίσκο. 2\n3 Εκκίνηση του Η/Υ με το Live CD του Ubuntu Εκκίνηση του υπολογιστή Για να εκκινήσετε τον υπολογιστή σας με το Live CD του Ubuntu ακολουθήστε τα παρακάτω βήματα: * Πατήστε το κουμπί για να ανοίξει ο υπολογιστής σας και τοποθετήστε το CD στον οδηγό. * Εάν σας ζητηθεί πατήστε οποιοδήποτε πλήκτρο για να εκκινήσετε από το CD. * Στην οθόνη με τις επιλογές εκκίνησης που εμφανίζεται (π.χ. Start or Install Ubuntu, Start Ubuntu in safe graphics mode, κλπ) πατήστε το πλήκτρο F2 για να επιλέξετε γλώσσα. * Από τη λίστα γλωσσών που εμφανίζεται επιλέξτε τα Ελληνικά και πατήστε Enter. * Το μενού επιλογών εμφανίζεται στα Ελληνικά. Επιλέξτε Έναρξη ή εγκατάσταση Ubuntu και πατήστε Enter για να φορτωθεί το λειτουργικό σύστημα. Αρχική οθόνη του Ubuntu Σημείωση1: Σε αρκετά σημεία του περιβάλλοντος εμφανίζονται όροι ή μηνύματα στα Αγγλικά. Ο μερικός εξελληνισμός είναι ένα χαρακτηριστικό στοιχείο αρκετών διανομών του Linux καθώς βασίζονται κυρίως σε συνεργατικές μεταφράσεις χρηστών. Επίσης, λόγω του ότι δεν πρόκειται για κανονική εγκατάσταση λειτουργικού δεν απαιτείται λογαριασμός χρήστη (username και password) για την είσοδο στο σύστημα οπότε δεν εμφανίζονται καθόλου οι αρχικές οθόνες σύνδεσης. Σημείωση2: Οι ρυθμίσεις που κάνετε στο περιβάλλον του Live CD ή τα αρχεία που δημιουργείτε εντός του συστήματος αρχείων του δεν αποθηκεύονται και δεν θα ισχύουν (ή δεν θα υπάρχουν) στην επόμενη εκκίνηση, κάτι απολύτως λογικό με δεδομένο ότι δεν πρόκειται για κανονική εγκατάσταση λειτουργικού συστήματος. Στο στιγμιότυπο οθόνης (screenshot) που ακολουθεί εμφανίζεται η αρχική οθόνη του Ubuntu Linux\n4 Στο πάνω και στο κάτω μέρος της οθόνης υπάρχουν δύο πίνακες εφαρμογών (panels). Τον κάτω πίνακα εφαρμογών μπορείτε να τον θεωρήσετε ως το αντίστοιχο της γραμμής εργασιών (taskbar) των Windows. Στο αριστερό του μέρος ο πάνω πίνακας εφαρμογών περιέχει ένα μενού με τρεις επιλογές (Εφαρμογές - Τοποθεσίες - Σύστημα) και στη συνέχεια τρία πλήκτρα συντομεύσεων. Τα δύο πρώτα εκκινούν τον περιηγητή ιστού Firefox (που περιλαμβάνεται στο Ubuntu) και το πρόγραμμα ηλεκτρονικής αλληλογραφίας Evolution Mail ενώ το τρίτο εμφανίζει τo κέντρο βοήθειας (Help center) του Ubuntu. Στο δεξί του άκρο, ο πάνω πίνακας εφαρμογών περιέχει ένα εικονίδιο για τη ρύθμιση της έντασης του ήχου, την ένδειξη ημερομηνίας και ώρας και το πλήκτρο για την αποσύνδεση, αλλαγή χρήστη, κλείδωμα οθόνης ή κλείσιμο του υπολογιστή. Ο κάτω πίνακας εφαρμογών περιέχει στο αριστερό του άκρο ένα πλήκτρο που εμφανίζει την επιφάνεια εργασίας (δηλαδή ελαχιστοποιεί όλα τα ανοιχτά παράθυρα). Κάθε ανοιχτό παράθυρο καταλαμβάνει ένα χώρο στον πίνακα εφαρμογών μέσω του οποίου μπορείτε να φέρετε το παράθυρο στο προσκήνιο ή να έχετε πρόσβαση σε λειτουργίες του παραθύρου (με δεξί κλικ). Στο δεξί άκρο του κάτω panel υπάρχουν πλήκτρα για την εναλλαγή μεταξύ των διαθέσιμων χώρων εργασίας. Οι χώροι εργασίας είναι ουσιαστικά πολλαπλές ανεξάρτητες επιφάνειες εργασίας. Η διαχείριση πολλαπλών επιφανειών εργασίας περιγράφεται στο Μάθημα 2.2. Στο δεξί άκρο του κάτω πίνακα 4\n5 εφαρμογών υπάρχει το πλήκτρο για την εμφάνιση των Απορριμμάτων (Trash) που είναι το αντίστοιχο του Κάδου Ανακύκλωσης των Windows. Το Ubuntu σας δίνει τη δυνατότητα να χειρίζεστε τους πίνακες εφαρμογών όπως επιθυμείτε. Τα στοιχεία που περιέχονται σε panels μπορούν αφαιρεθούν αν δεν σας είναι χρήσιμα ενώ μπορείτε να προσθέσετε πλήκτρα για να έχετε γρήγορη πρόσβαση σε εφαρμογές που σας ενδιαφέρουν. Μπορείτε ακόμα να δημιουργήσετε ή να διαγράψετε πίνακες εφαρμογών. Η εργασία με πίνακες εφαρμογών περιγράφεται στο Μάθημα 2.2. Το κύριο τμήμα της αρχικής οθόνης του Ubuntu καταλαμβάνεται από την επιφάνεια εργασίας η οποία αρχικά περιέχει δύο εικονίδια (Examples και Install). Το εικονίδιο Examples είναι ένας σύνδεσμος (το αντίστοιχο της συντόμευσης) σε ένα φάκελο που περιέχει παραδείγματα αρχείων που έχουν δημιουργηθεί με το Ubuntu. Το εικονίδιο Install ξεκινά τη διαδικασία εγκατάστασης του Ubuntu ως λειτουργικό σύστημα. Ο χειρισμός εικονιδίων της επιφάνειας εργασίας και οι ρυθμίσεις της θα παρουσιαστούν σε επόμενες ενότητες. Τερματισμός/ Επανεκκίνηση του υπολογιστή Για να απενεργοποιήσετε ή να επανεκκινήσετε τον υπολογιστή επιλέξτε από το μενού Σύστημα Έξοδος. Από το παράθυρο που εμφανίζεται επιλέξτε Τερματισμός για απενεργοποίηση ή Επανεκκίνηση είτε για να μπείτε στο περιβάλλον των Windows είτε για να επανεκκινήσετε με το Live CD του Ubuntu. Εναλλακτικά μπορείτε να πατήσετε το πλήκτρο για την αποσύνδεση, αλλαγή χρήστη, κλείδωμα οθόνης ή κλείσιμο του υπολογιστή που βρίσκεται στο πάνω δεξί άκρο της επιφάνειας εργασίας. Όταν σας ζητηθεί, αφαιρέστε το Live CD από τον οδηγό σας και πατήστε Enter. 5\n6 Βασικές λειτουργίες Ρύθμιση ημερομηνίας και ώρας Για να ρυθμίσετε την ώρα και την ημερομηνία του υπολογιστή ακολουθήστε τα παρακάτω βήματα: * Δεξί κλικ στην ένδειξη της ημερομηνίας/ ώρας Προσαρμογή Ώρας/ Ημερομηνίας. * Στο πλαίσιο που εμφανίζεται επιλέγετε την επιθυμητή ημερομηνία και ώρα και πατάτε Κλείσιμο. Το Ubuntu σας δίνει επίσης τη δυνατότητα να αντιγράψετε την ώρα ή την ημερομηνία στο πρόχειρο ώστε στη συνέχεια να κάνετε επικόλληση στην εφαρμογή που επιθυμείτε (π.χ. εφαρμογή επεξεργασίας κειμένου). Σημείωση1: Επειδή δεν πρόκειται για εγκατάσταση λειτουργικού αλλά για εκκίνηση μέσω CD οι ρυθμίσεις που κάνετε δεν θα ισχύουν την επόμενη φορά που θα εκκινήσετε τον υπολογιστή σας. Σημείωση2: Σε κάποια πλαίσια διαλόγου του Ubuntu δεν υπάρχουν πλήκτρα για αποδοχή (OK) ή απόρριψη (Ακύρωση ή Cancel) των αλλαγών. Το πλαίσιο για τη ρύθμιση ημερομηνίας και ώρας αποτελεί χαρακτηριστικό παράδειγμα. Σε αυτές τις περιπτώσεις οι αλλαγές που κάνετε αποθηκεύονται αυτόματα. 6\n7 Προσθήκη γλώσσας Αρχικά, η μόνη γλώσσα που είναι εγκατεστημένη στο σύστημα είναι αυτή που επιλέχθηκε κατά την εγκατάσταση, δηλαδή τα Ελληνικά. Για να προσθέσετε για παράδειγμα και την Αγγλική γλώσσα επιλέγετε Σύστημα Προτιμήσεις Πληκτρολόγιο. Στη συνέχεια, από την καρτέλα Διατάξεις επιλέγετε Προσθήκη. Από τη λίστα που εμφανίζεται επιλέξτε Αγγλικά ΗΠΑ και πατήστε OK. Η νέα διάταξη προστίθεται στη λίστα με τις υπάρχουσες. Για να ορίσετε την προεπιλεγμένη διάταξη του συστήματος απλώς ενεργοποιείτε το πλαίσιο ελέγχου Προεπιλεγμένη δίπλα από την επιθυμητή γλώσσα. Στη συνέχεια, πατήστε Κλείσιμο για να κλείσετε τις ρυθμίσεις του πληκτρολογίου. Προσθήκη κουμπιού για ένδειξη/ αλλαγή γλώσσας σε πίνακα εφαρμογών (panel) Για να προσθέσετε ένα κουμπί το οποίο θα δείχνει την τρέχουσα γλώσσα του υπολογιστή και θα σας επιτρέπει να την αλλάζετε θα πρέπει να κάνετε τα εξής: * Δεξί κλικ σε ένα κενό σημείο του πίνακα εφαρμογών που βρίσκεται στο πάνω μέρος της επιφάνειας εργασίας και Προσθήκη στον πίνακα εφαρμογών. 7\n8 * Στο παράθυρο που εμφανίζεται χρησιμοποιήστε την κατακόρυφη γραμμή κύλισης για να εντοπίσετε το κουμπί "Ένδειξη γλώσσας πληκτρολογίου", επιλέξτε το και πατήστε Προσθήκη και στη συνέχεια Κλείσιμο. * Η ένδειξη γλώσσας εμφανίζεται στον πίνακα εφαρμογών. Κάνοντας κλικ στην ένδειξη αυτή μπορείτε να αλλάζετε τη γλώσσα του συστήματος. Λήψη στιγμιότυπου οθόνης (screenshot) Η λειτουργία της λήψης στιγμιότυπων οθόνης αποθηκεύει μια "φωτογραφία" της οθόνης σε ένα αρχείο εικόνας (με επέκταση png). Η λειτουργία αυτή μπορεί να ενεργοποιηθεί με δύο τρόπους: * Επιλέγουμε από το μενού του επάνω panel Εφαρμογές Βοηθήματα Λήψη στιγμιότυπου οθόνης. * Πατάμε από το πληκτρολόγιο το πλήκτρο PrintScreen (PrtSc). Και στις δύο περιπτώσεις εμφανίζεται ένα πλαίσιο διαλόγου που σας ζητά να αποθηκεύσετε το στιγμιότυπο οθόνης. 8\n9 Συμπληρώστε το όνομα του αρχείου και επιλέξτε το φάκελο (ή τη συσκευή) αποθήκευσης και πατήστε Αποθήκευση για να δημιουργηθεί το αρχείο. Εάν επιθυμείτε να πάρετε ένα στιγμιότυπο μόνο από το ενεργό παράθυρο μπορείτε να πατήσετε το συνδυασμό πλήκτρων Alt + PrintScreen. Στη συνέχεια αποθηκεύετε το αρχείο όπως περιγράφηκε παραπάνω. Η διαφορά ανάμεσα στη λήψη στιγμιοτύπου οθόνης και τη λήψη στιγμιοτύπου του ενεργού παραθύρου φαίνεται στις δύο εικόνες που ακολουθούν. Λήψη στιγμιότυπου με το πλήκτρο PrintScreen 9\n10 Λήψη στιγμιότυπου οθόνης (πλήκτρο PrtSc) Λήψη στιγμιότυπου ενεργού παραθύρου Λήψη στιγμιότυπου ενεργού παραθύρου (πλήκτρα Alt + PrtSc) Σημείωση: Η λειτουργία της λήψης στιγμιότυπων οθόνης θα σας φανεί ιδιαίτερα χρήσιμη στις εργασίες του μαθήματος. Λήψη Βοήθειας από το Ubuntu Για να εμφανίσετε το κέντρο βοήθειας του Ubuntu επιλέξτε από το μενού Σύστημα Βοήθεια Τεκμηρίωση συστήματος. Στο παράθυρο που εμφανίζεται κάντε κλικ σε οποιοδήποτε θέμα (π.χ. New to Ubuntu?) για να εμφανίστει η λίστα με τα θέματα βοήθειας. 10\n11 Για να εμφανίσετε ένα θέμα κάνετε κλικ επάνω του από τα περιεχόμενα. Μπορείτε επίσης να αναζητήσετε βοήθεια για ένα θέμα που σας ενδιαφέρει πληκτρολογώντας κείμενο στο πλαίσιο Αναζήτηση που υπάρχει πάνω δεξιά στο παράθυρο. Βοήθεια για το Linux γενικότερα και το Ubuntu ειδικότερα μπορείτε να αναζητήσετε και στο Διαδίκτυο είτε με τη μορφή online documentation (τεκμηρίωση) της διανομής ή με τη μορφή forums που διατηρούνται από κοινότητες χρηστών. Πληροφορίες συστήματος Για να εμφανίσετε πληροφορίες σχετικά με το σύστημά σας επιλέξτε Σύστημα Διαχείριση συστήματος Παρακολούθηση συστήματος. Εμφανίζεται το ακόλουθο παράθυρο: 11\n12 Το παράθυρο περιέχει 3 καρτέλες: * Διεργασίες (processes): περιέχει μια λίστα από τις διεργασίες που εκτελούνται και δίνει τη δυνατότητα για τερματισμό διεργασίας. * Πόροι (resources): εμφανίζει το ιστορικό χρήσης της κεντρικής μονάδας επεξεργασίας (cpu), της κύριας μνήμης και της κίνησης δικτύου. * Συστήματα αρχείων (filesystems): εμφανίζει πληροφορίες για τα συστήματα αρχείων του υπολογιστή σας. 12\n13 Ρυθμίσεις της επιφάνειας εργασίας Αλλαγή φόντου (παρασκηνίου) επιφάνειας εργασίας Για να αλλάξετε την εικόνα (ή το χρώμα) που βρίσκεται στο φόντο της επιφάνειας εργασίας μπορείτε είτε να κάνετε δεξί κλικ στην επιφάνεια εργασίας και να επιλέξετε Αλλαγή παρασκηνίου επιφάνειας εργασίας ή να επιλέξετε από το μενού Σύστημα Προτιμήσεις Παρασκήνιο επιφάνειας εργασίας. Το πλαίσιο που εμφανίζεται περιέχει μια λίστα με τις διαθέσιμες εικόνες που μπορούν να χρησιμοποιηθούν ως φόντο της επιφάνειας εργασίας. Κάνοντας κλικ σε μια εικόνα την ορίζετε αυτόματα ως το νέο φόντο (χωρίς να πατήσετε κάποιο πλήκτρο επιβεβαίωσης της αλλαγής). Το πλαίσιο Στυλ σας επιτρέπει να καθορίσετε εάν η επιλεγμένη εικόνα θα καταλαμβάνει το 100% της οθόνης, αν θα εμφανίζεται στο κέντρο αυτής ή αν θα επαναλαμβάνεται σε όλη την επιφάνεια εργασίας. Μπορείτε επίσης να ορίσετε ως φόντο της επιφάνειας εργασίας μια δική σας εικόνα (πλήκτρο Προσθήκη ταπετσαρίας) ή να καταργήσετε στοιχεία από τη λίστα (πλήκτρο Απομάκρυνση). 13\n14 Για να ορίσετε μια εικόνα που διαθέτετε ως φόντο της επιφάνειας εργασίας μπορείτε επίσης να την ανοίξετε (με διπλό κλικ οι εικόνες ανοίγουν με την Εφαρμογή Προβολής Εικόνων και να επιλέξετε από το μενού Εικόνα Ορισμός ως ταπετσαρία. Εάν η εικόνα στο φόντο δεν καλύπτει το 100% της οθόνης, μπορείτε να επιλέξτε ένα χρώμα χρησιμοποιώντας το αντίστοιχο πλαίσιο με το οποίο θα γεμίσουν οι κενές περιοχές. Ρύθμιση ανάλυσης οθόνης Για να ρυθμίσετε την ανάλυση της οθόνης σας επιλέγετε Σύστημα Προτιμήσεις Ανάλυση Οθόνης. Στο πλαίσιο που εμφανίζεται μπορείτε να επιλέξετε από λίστες με τις διαθέσιμες επιλογές την Ανάλυση και το Ρυθμό ανανέωσης (συχνότητα ανανέωσης ή refresh rate). Για να εφαρμόσετε τις νέες ρυθμίσεις θα πρέπει να κάνετε κλικ στο πλήκτρο Εφαρμογή. Το Ubuntu θα αλλάξει τις ρυθμίσεις και θα σας εμφανίσει ένα πλαίσιο διαλόγου το οποίο θα σας ζητά να αποδεχτείτε (Διατήρηση ανάλυσης) ή να απορρίψετε τις αλλαγές (Χρήση προηγούμενης ανάλυσης). 14\n15 Αλλαγή θέματος Η αλλαγή θέματος (theme) επηρεάζει τη συνολική εμφάνιση του περιβάλλοντος του Ubuntu (π.χ. χρώματα, εικονίδια αρχείων και φακέλων, κλπ). Για να αλλάξετε το θέμα επιλέγετε Σύστημα Προτιμήσεις Θέμα. Το παράθυρο που εμφανίζεται περιέχει μια λίστα με τα θέματα του Ubuntu που περιλαμβάνονται στο Live CD. Η επιλογή ενός θέματος από τη λίστα το εφαρμόζει αυτόματα στον υπολογιστή σας. Το Ubuntu σας δίνει τη δυνατότητα να προβάλλετε ή να τροποποιήσετε τις επιμέρους ρυθμίσεις κάθε θέματος μέσω του πλήκτρου Λεπτομέρειες θέματος. Στο παράθυρο που εμφανίζεται μπορείτε να τροποποιήσετε τις ρυθμίσεις του θέματος επιλέγοντας διαφορετικά στοιχεία από τις αντίστοιχες λίστες (ουσιαστικά μπορείτε να αλλάξετε μια ιδιότητα ενός θέματος με την αντίστοιχη ενός άλλου). Εάν κάνετε αλλαγές και πατήσετε Κλείσιμο θα δείτε ότι στη λίστα προστίθεται ένα νέο θέμα με όνομα Προσαρμοσμένο θέμα. Για να αποθηκεύσετε αυτό το νέο θέμα πρέπει να πατήσετε το πλήκτρο Αποθήκευση θέματος και να συμπληρώσετε το όνομα και την περιγραφή του. 15\n16 Μπορείτε επίσης να εγκαταστήσετε νέα θέματα στον υπολογιστή σας επιλέγοντας το πλήκτρο Εγκατάσταση θέματος. Νέα θέματα μπορείτε να μεταφορτώσετε (download) από το Διαδίκτυο. Ρυθμίσεις προστασίας οθόνης Για να αλλάξετε τις ρυθμίσεις της προστασίας οθόνης επιλέγετε Σύστημα Προτιμήσεις Προστασία Οθόνης. Στο παράθυρο διαλόγου που εμφανίζεται επιλέγετε την επιθυμητή προστασία οθόνης και το χρόνο μετά από τον οποίο η συνεδρία (session) θα ορίζεται ως αδρανής, δηλαδή το χρόνο μετά από τον οποίο θα ενεργοποιείται η προστασία οθόνης. Οι αλλαγές που κάνετε εφαρμόζονται αυτόματα. Σημείωση: Στις νεότερες εκδόσεις του Ubuntu, οι ρυθμίσεις που αφορούν στην εμφάνιση της επιφάνειας εργασίας έχουν συγκεντρωθεί σε ένα πλαίσιο με διάφορες καρτέλες το οποίο μοιάζει αρκετά με το πλαίσιο Ιδιότητες οθόνης των Windows. 16\n17 Εργασία με πολλαπλούς χώρους εργασίας/ πίνακες εφαρμογών Πολλαπλοί χώροι εργασίας (workspaces) Το γραφικό περιβάλλον του Gnome δίνει στους χρήστες τη δυνατότητα να ορίζουν και να χρησιμοποιούν πολλαπλούς χώρους εργασίας (workspaces), οι οποίοι λειτουργούν σαν ανεξάρτητες επιφάνειες εργασίας. Ο διαχωρισμός των χώρων εργασίας βοηθάει στην οργάνωση και την εύκολη εύρεση ανοικτών παραθύρων. Εργασία με πολλαπλούς χώρους εργασίας Τα πλήκτρα για την εναλλαγή μεταξύ των διαθέσιμων χώρων εργασίας βρίσκονται στο κάτω δεξί μέρος της επιφάνειας εργασίας. Κάθε πλήκτρο αντιστοιχεί σε έναν χώρο εργασίας τον οποίο και φέρνει στο προσκήνιο. Πάνω στα πλήκτρα αλλαγής χώρων εργασίας απεικονίζονται οι μικρογραφίες των ανοικτών παραθύρων σε κάθε χώρο. Το Ubuntu σας δίνει τη δυνατότητα να μετακινήσετε ένα ανοικτό παράθυρο μεταξύ των διαθέσιμων χώρων εργασίας κάνοντας δεξί κλικ στο τμήμα που του αντιστοιχεί στον κάτω πίνακα εφαρμογών. Από το μενού που εμφανίζεται μπορείτε να επιλέξετε Μετακίνηση σε χώρο εργασίας δεξιά ή Μετακίνηση σε άλλο χώρο εργασίας και στη συνέχεια τον επιθυμητό χώρο εργασίας. 17\n18 Μπορείτε επίσης να ορίσετε ότι ένα ανοικτό παράθυρο θα είναι ορατό σε όλους τους διαθέσιμους χώρους εργασίας επιλέγοντας Πάντοτε σε ορατό χώρο εργασίας. Για να αλλάξετε τις ρυθμίσεις των χώρων εργασίας μπορείτε να κάνετε δεξί κλικ και να επιλέξετε Προτιμήσεις. Στο πλαίσιο που εμφανίζεται μπορείτε να κάνετε τις ακόλουθες ρυθμίσεις: * Προβολή μόνο του τρέχοντος χώρου εργασίας * Αριθμός γραμμών στις οποίες προβάλλονται οι χώροι εργασίας * Αριθμός χώρων εργασίας * Ονόματα χώρων εργασίας * Προβολή ονομάτων χώρων εργασίας στον εναλλάκτη Πίνακες εφαρμογών (panels) Οι πίνακες εφαρμογών σας επιτρέπουν να έχετε γρήγορη πρόσβαση στις εφαρμογές και τα αρχεία που σας ενδιαφέρουν. Στο περιβάλλον του Ubuntu υπάρχουν αρχικά δύο πίνακες εφαρμογών (ένας στο πάνω και ένας στο κάτω μέρος της οθόνης). Μπορείτε να προσαρμόσετε αυτούς τους πίνακες εφαρμογών με την προσθήκη ή την κατάργηση εικονιδίων και να αλλάξετε την εμφάνισή τους. Όλα τα εικονίδια που περιέχονται σε πίνακες εφαρμογών είναι Εκκινητές (Launchers) δηλαδή αρχεία που περιέχουν πληροφορίες για την 18\n19 εκκίνηση εφαρμογών ή το άνοιγμα αρχείων. Οι Εκκινητές μπορούν να θεωρηθούν ως το αντίστοιχο των συντομεύσεων των Windows στο Linux και παρουσιάζονται αναλυτικά στην Ενότητα 4. Για να προσθέσετε ένα εικονίδιο σε έναν πίνακα εφαρμογών θα πρέπει να κάνετε δεξί κλικ σε ένα κενό σημείο του και να επιλέξετε Προσθήκη στον πίνακα εφαρμογών. Στο πλαίσιο διαλόγου που εμφανίζεται περιέχονται εικονίδια για συνηθισμένες εργασίες. Για να προσθέσετε ένα από αυτά τα εικονίδια στο panel, το επιλέγετε και πατάτε Προσθήκη. Το νέο εικονίδιο εμφανίζεται στον πίνακα εφαρμογών. Στο πλαίσιο Προσθήκη στον πίνακα εφαρμογών υπάρχουν και δύο πλήκτρα για επιπλέον επιλογές τα οποία έχουν τις εξής λειτουργίες: Εκκινητής εφαρμογής: εμφανίζει ένα πλαίσιο με τις διαθέσιμες κατηγορίες εφαρμογών και σας επιτρέπει να τις προσθέσετε στο πάνελ. Εκκινητής προσαρμοσμένης εφαρμογής: σας επιτρέπει να δημιουργήσετε έναν εκκινητή για μία εφαρμογή ή ένα αρχείο. Εσείς επιλέγετε τον τύπο του εκκινητή και στη συνέχεια την τοποθεσία στην οποία θα δείχνει (μέσω του πλήκτρου Περιήγηση). Επίσης συμπληρώνετε το όνομα και αν το επιθυμείτε ένα σχόλιο. 19\n20 Κάνοντας δεξί κλικ σε ένα εικονίδιο ενός πίνακα εφαρμογών έχετε τις ακόλουθες επιλογές: Εκκίνηση: εκκινεί την εφαρμογή ή ανοίγει το αρχείο. Αυτή η επιλογή είναι το ισοδύναμο του αριστερού κλικ στο εικονίδιο. Ιδιότητες: εμφανίζει τις ιδιότητες του εικονιδίου, δηλαδή το όνομά του και την τοποθεσία στην οποία δείχνει (αν πρόκειται για αρχείο ή φάκελο) ή την εντολή που εκτελεί (αν πρόκειται για εφαρμογή). Αφαίρεση από τον πίνακα εφαρμογών: καταργεί το εικονίδιο. Για ορισμένους τύπους εικονιδίων μπορεί να ζητηθεί επιβεβαίωση. Μετακίνηση: σας επιτρέπει να μετακινήσετε το εικονίδιο σε όποιο σημείο του πίνακα εφαρμογών επιθυμείτε. Η μετακίνηση γίνεται κάνοντας κλικ στη νέα θέση. Κλείδωμα στον πίνακα εφαρμογών: δεν επιτρέπει τη μετακίνηση του εικονιδίου μέχρι να απενεργοποιηθεί. Το Ubuntu σας επιτρέπει επίσης να προσθέτετε εικονίδια σε πίνακες εφαρμογών κάνοντας δεξί κλικ επάνω τους ή με μεταφορά και απόθεση (drag and drop). Αυτό ισχύει και για επιλογές των μενού ή και για ολόκληρα μενού ή υπομενού. 20\n21 Δημιουργία πίνακα εφαρμογών Για να δημιουργήσετε έναν νέο πίνακα εφαρμογών κάντε δεξί κλικ σε ένα κενό σημείο ενός υπάρχοντος panel και επιλέξτε Νέος πίνακας εφαρμογών. Ο νέος πίνακας εφαρμογών εμφανίζεται με κάθετο προσανατολισμό στο δεξί τμήμα της οθόνης. Για να αλλάξετε τις ρυθμίσεις του πίνακα επιλέγετε δεξί κλικ Ιδιότητες. Η καρτέλα Γενικά περιέχει ρυθμίσεις όπως τον προσανατολισμό, το μέγεθος και το αν θα γίνεται αυτόματη απόκρυψη του πίνακα. Η καρτέλα Παρασκήνιο περιέχει τις ρυθμίσεις που σχετίζονται με το φόντο του πίνακα εφαρμογών. Για να καταργήσετε έναν πίνακα εφαρμογών κάνετε δεξί κλικ και επιλέγετε Αφαίρεση αυτού του πίνακα εφαρμογών. 21\n22 Ενσωματωμένες εφαρμογές στο Ubuntu Linux Ενσωματωμένες εφαρμογές στο Ubuntu Το Ubuntu περιλαμβάνει μεγάλο πλήθος εφαρμογών που καλύπτουν πολλές από τις καθημερινές ανάγκες των χρηστών του. Επίσης, σας δίνει τη δυνατότητα να μεταφορτώσετε εφαρμογές μέσω του Διαδικτύου και να τις εγκαταστήσετε στον υπολογιστή σας. Αυτές οι εφαρμογές διατίθενται δωρεάν μέσω αποθετηρίων του Internet και μπορείτε να τις χρησιμοποιείτε και να τις διανέμετε ελεύθερα (όπως και το Ubuntu). Το μενού Εφαρμογές περιλαμβάνει λίστες (ανά κατηγορία) με τις ενσωματωμένες στο Ubuntu εφαρμογές. Μενού Εφαρμογές Στην επόμενη ενότητα θα ασχοληθούμε την εφαρμογή Επεξεργαστής κειμένου που περιλαμβάνεται στα Βοηθήματα του Ubuntu. OpenOffice.org Το OpenOffice.org είναι μια σουίτα εφαρμογών γραφείου η οποία διατίθεται δωρεάν μέσω του Διαδικτύου. Το OpenOffice.org είναι προεγκατεστημένο στο Ubuntu στην κατηγορία Γραφείο του μενού Εφαρμογές. Στον πίνακα που ακολουθεί συνοψίζονται οι εφαρμογές του OpenOffice.org που περιλαμβάνει το Ubuntu και οι αντιστοιχίες με τις εφαρμογές του MS Office. 22\n23 Περιγραφή Επεξεργαστής κειμένου Λογιστικά φύλλα Παρουσιάσεις Βάση δεδομένων OpenOffice.org Writer Calc Impress Base MS Office Word Excel PowerPoint Access Εκδόσεις του OpenOffice.org διατίθενται και για υπολογιστές με λειτουργικό σύστημα Windows. Μπορείτε να μεταφορτώσετε και να εγκαταστήσετε το OpenOffice.org στον υπολογιστή σας από τις διεύθυνσεις: Διεθνές site που περιλαμβάνει τις τελευταίες εκδόσεις (για την Αγγλική γλώσσα). Site για την ελληνική έκδοση του OpenOffice.org. Η τρέχουσα έκδοση είναι η 2.3 η οποία διατίθεται και με εξελληνισμένο περιβάλλον και έλεγχο ορθογραφίας στα Ελληνικά. Στο στιγμιότυπο οθόνης που ακολουθεί φαίνεται το περιβάλλον του OpenOffice.org Writer σε περιβάλλον Windows. 23\n24 Προσθαφαίρεση εφαρμογών Η εγκατάσταση και η κατάργηση εφαρμογών στο Ubuntu γίνεται μέσω της επιλογής Προσθαφαίρεση του μενού Εφαρμογές. Αυτή η λειτουργία περιγράφεται αναλυτικά στη θεματική ενότητα 5 η οποία παρουσιάζει τις ρυθμίσεις του Ubuntu. 24\n25 Δημιουργία αρχείου απλού κειμένου Άνοιγμα εφαρμογής επεξεργασίας κειμένου Δημιουργία αρχείου Το Ubuntu περιλαμβάνει μια εφαρμογή για τη δημιουργία αρχείων απλού κειμένου (.txt). Αυτή η εφαρμογή ονομάζεται gedit και είναι αντίστοιχη του Σημειωματάριου (Notepad) των Windows. Για να ανοίξετε την εφαρμογή επεξεργασίας κειμένου επιλέγετε από το μενού Εφαρμογές Βοηθήματα Επεξεργαστής κειμένου. Ο επεξεργαστής gedit έχει πολύ βασικές δυνατότητες επεξεργασίας κειμένου και δεν σας δίνει δυνατότητες μορφοποίησης (πέρα από την επιλογή της γραμματοσειράς και των χρωμάτων του προγράμματος). Για να δημιουργήσετε ένα αρχείο απλού κειμένου απλώς πληκτρολογήστε το κείμενό σας στο παράθυρο του gedit και επιλέξτε από το μενού Αρχείο Αποθήκευση ως. Στο πλαίσιο που εμφανίζεται καλείστε να συμπληρώσετε τα ακόλουθα: 25\n26 * Όνομα αρχείου * Τοποθεσία αποθήκευσης * Κωδικοποίηση χαρακτήρων του αρχείου που θα δημιουργηθεί Πατήστε Αποθήκευση για να δημιουργηθεί το νέο αρχείο απλού κειμένου. Ένας εναλλακτικός τρόπος να δημιουργήσετε ένα αρχείο απλού κειμένου σε ένα φάκελο της επιλογής σας είναι να εμφανίσετε τα περιεχόμενά του και να επιλέξετε Δεξί κλικ Δημιουργία εγγράφου Κενό αρχείο. Αυτό ισχύει και για την επιφάνεια εργασίας του Ubuntu. Άνοιγμα και επεξεργασία αρχείου Για να ανοίξετε ένα αρχείο απλού κειμένου μπορείτε είτε να κάνετε διπλό κλικ επάνω του (οπότε το Ubuntu εκκινεί αυτόματα την εφαρμογή gedit) ή να ανοίξετε την εφαρμογή επεξεργασίας κειμένου και να επιλέξετε Αρχείο Άνοιγμα. 26\n27 Το gedit σας επιτρέπει να ανοίξετε πολλά έγγραφα ταυτόχρονα τα οποία εμφανίζονται σε διαφορετικές καρτέλες. Εάν κάνετε αλλαγές σε κάποιο ανοικτό αρχείο και στη συνέχεια προσπαθήσετε να το κλείσετε το gedit εμφανίζει το ακόλουθο πλαίσιο διαλόγου: Αυτό το πλαίσιο σας ενημερώνει για το χρόνο που κάνετε επεξεργασία του κειμένου χωρίς αποθήκευση και σας ζητά να επιλέξετε αν θα κλείσετε το έγγραφο χωρίς να το αποθηκεύσετε, αν θα κάνετε αποθήκευση ή αν θα ακυρώσετε το κλείσιμο. 27\n28 Σε ότι αφορά στην επεξεργασία του εγγράφου, το gedit σας δίνει τη δυνατότητα αντιγραφής/ μετακίνησης κειμένου, τη δυνατότητα αυτόματης εισαγωγής της τρέχουσας ημερομηνίας και ώρας σε διάφορες μορφές καθώς και τη δυνατότητα αναίρεσης πολλαπλών ενεργειών (σε αντίθεση με το Σημειωματάριο). Επίσης, το gedit έχει δυνατότητα για έλεγχο ορθογραφίας. Αναζήτηση/ αντικατάσταση κειμένου Οι λειτουργίες της Εύρεσης και Αντικατάστασης κειμένου του gedit περιλαμβάνονται στο μενού Αναζήτηση. Επιλέξτε Αναζήτηση Εύρεση για να εντοπίσετε όλες τις εμφανίσεις μιας λέξης ή φράσης στο τρέχον έγγραφο. Το gedit επισημαίνει όλες τις εμφανίσεις της λέξης που αναζητήθηκε στο κείμενο. Για να καταργήσετε την επισήμανση επιλέξτε από το μενού Αναζήτηση Εκκαθάριση επισήμανσης. Για να αντικαταστήσετε μια λέξη ή φράση με μία άλλη επιλέξτε Αναζήτηση Αντικατάσταση. 28\n30 Συστήματα αρχείων στο Ubuntu Linux Εισαγωγικά στοιχεία για τα συστήματα αρχείων στο Linux Το βασικό χαρακτηριστικό των συστημάτων αρχείων στο Linux είναι ότι έχουν μια κοινή ρίζα (τον κατάλογο /) για όλα τα αρχεία σε όλες τις συσκευές αποθήκευσης. Δηλαδή, σε αντίθεση με τα Windows στα οποία η διαδρομή ενός αρχείου ξεκινά πάντα με το γράμμα της συσκευής που το περιέχει (π.χ. D:\_test\_example1.txt) στο Linux όλες οι διαδρομές ξεκινούν με την κάθετο (/). Για παράδειγμα, ένα αρχείο test.txt που βρίσκεται σε ένα αφαιρούμενο δίσκο usb θα ονομάζεται /media/usbdisk/test.txt πράγμα που σημαίνει ότι έχει κοινό το πρώτο κομμάτι της διαδρομής με ένα αρχείο που βρίσκεται σε άλλο αφαιρούμενο μέσο (π.χ. /media/freeagent/examples/test2.txt). Σημείωση: Στα πλαίσια του μαθήματος οι όροι φάκελος (folder) και κατάλογος (directory) θα χρησιμοποιούνται ως συνώνυμοι. Συσκευές στο σύστημα αρχείων/ αφαιρούμενα μέσα αποθήκευσης Όταν συνδέετε μια εξωτερική συσκευή αποθήκευσης στον υπολογιστή σας το Ubuntu την προσαρτά (mount) αυτόματα στο σύστημα αρχείων του και εμφανίζει αντίστοιχο εικονίδιο στην επιφάνεια εργασίας και στην τοποθεσία Υπολογιστής. Επίσης, το Ubuntu προσθέτει μια νέα τοποθεσία στο αντίστοιχο μενού. 30\n31 Για να αποσυνδέσετε μια φορητή συσκευή αποθήκευσης θα πρέπει πρώτα να επιλέγετε Δεξί κλικ Εξαγωγή προκειμένου να γίνει αποπροσάρτηση (unmount) της συσκευής από το σύστημα αρχείων. Η πραγματική θέση μιας συσκευής αποθήκευσης στο σύστημα αρχείων είναι ένας υποφάκελος στο φάκελο media (για παράδειγμα /media/usbdisk). Ο φάκελος home Ο φάκελος home είναι ο φάκελος στον οποίο αποθηκεύονται τα αρχεία των χρηστών. Στον φάκελο home υπάρχει ένας υποφάκελος για κάθε χρήστη με όνομα ίδιο με το user name του. Στο σύστημα αρχείων του Live CD υπάρχει ορισμένος ένας χρήστης με όνομα ubuntu (με τον οποίο γίνεται αυτόματη σύνδεση κατά την εκκίνηση του λειτουργικού συστήματος). Για να εμφανίσετε τα περιεχόμενα που φακέλου του τρέχοντος χρήστη (π.χ. /home/ubuntu) επιλέγετε από το μενού Τοποθεσίες Κατάλογος χρήστη. 31\n32 Η εφαρμογή περιήγησης στα αρχεία Στο στιγμιότυπο οθόνης που ακολουθεί εμφανίζεται η εφαρμογή Περιηγητής αρχείων του Ubuntu. Αυτή η εφαρμογή σας επιτρέπει να προβάλλετε και να τροποποιείτε τα περιεχόμενα των συσκευών αποθήκευσης. Η γραμμή τοποθεσίας μπορεί να προβάλλεται είτε ως κείμενο είτε ως κουμπιά. Επίσης υπάρχει η δυνατότητα προβολής των περιεχομένων της επιλεγμένης θέσης σε μεγέθυνση ή σε σμίκρυνση. Οι επιλογές προβολής είναι είτε ως λίστα είτε ως εικονίδια. Στο αριστερό τμήμα του παραθύρου υπάρχει η λίστα των τοποθεσιών ενώ υπάρχει η δυνατότητα για άλλους τύπους οργάνωσης μέσω της λίστας επιλογών που φαίνεται στο στιγμιότυπο. Προβολή/ επεξεργασία των αρχείων των Windows Το τμήμα του σκληρού σας δίσκου στο οποίο είναι εγκατεστημένα τα Windows είναι ορατό από το Ubuntu και υπάρχει και δυνατότητα τροποποίησης των αρχείων που περιέχει. Για να προβάλλετε τα περιεχόμενα του σκληρού σας δίσκου και το σύστημα αρχείων των Windows επιλέγετε την αντίστοιχη τοποθεσία στον περιηγητή αρχείων (π.χ. winxp). 32\n33 Εμφάνιση ιδιοτήτων αρχείων/ φακέλων/ συσκευών αποθήκευσης Για να εμφανίσετε τις ιδιότητες ενός στοιχείου μπορείτε να κάνετε δεξί κλικ και να επιλέξετε Ιδιότητες. Το πλαίσιο περιέχει πολλές καρτέλες. Στην καρτέλα Βασικό εμφανίζονται οι κυριότερες ιδιότητες του αρχείου ή του φακέλου, όπως ο τύπος του, ο αριθμός των αρχείων και των υποφακέλων που περιέχει (εφόσον πρόκειται για φάκελο), η τοποθεσία, το μέγεθός του και η ημερομηνία και ώρα τελευταίας τροποποίησης. Ιδιαίτερο ενδιαφέρον παρουσιάζει η καρτέλα Δικαιώματα μέσω της οποίας μπορείτε να καθορίσετε ποιοι χρήστες θα έχουν δικαιώματα να ανοίξουν και να επεξεργαστούν το επιλεγμένο αντικείμενο. 33\n34 Η φιλοσοφία της διαχείρισης δικαιωμάτων αρχείων και φακέλων στο Linux διαχωρίζει τους χρήστες σε τρεις ομάδες: Ιδιοκτήτης (user ή owner): πρόκειται για το χρήστη που δημιούργησε το αρχείο (εκτός αν έχει γίνει αλλαγή ιδιοκτήτη). Ομάδα (group): πρόκειται για τους χρήστες που ανήκουν στην ίδια ομάδα με τον ιδιοκτήτη. Ο κάθε χρήστης μπορεί να ανήκει σε περισσότερες από μία ομάδες. Άλλοι (others): όλοι οι υπόλοιποι χρήστες. 34\n35 Όπως φαίνεται και στο στιγμιότυπο οθόνης τα είδη των δικαιωμάτων είναι: Ανάγνωση: αυτό το δικαίωμα δίνει στο χρήστη που το έχει τη δυνατότητα να εμφανίσει τα περιεχόμενα του αρχείου ή του φακέλου. Επίσης, δίνει το δικαίωμα αντιγραφής σε άλλη τοποθεσία. Εγγραφή: οι χρήστες που έχουν δικαιώματα εγγραφής μπορούν να τροποποιήσουν τα περιεχόμενα του αρχείου ή του φακέλου (π.χ. να δημιουργήσουν ένα νέο αρχείο μέσα στο φάκελο). Επίσης, το δικαίωμα εγγραφής επιτρέπει τις λειτουργίες της μετακίνησης, της διαγραφής και της μετονομασίας. Εκτέλεση: αφορά εκτελέσιμα αρχεία (για παράδειγμα αρχεία που αντιστοιχούν σε εντολές). Το Ubuntu σας επιτρέπει να τροποποιήσετε τα δικαιώματα μέσα από το γραφικό του περιβάλλον επιλέγοντας ή αποεπιλέγοντας τα αντίστοιχα πλαίσια ελέγχου. Φυσικά, κάθε χρήστης μπορεί να αλλάξει τα δικαιώματα μόνο των αρχείων των οποίων είναι ιδιοκτήτης, με την εξαίρεση του χρήστη root ο οποίος είναι ο ανώτερος χρήστης του συστήματος και έχει δικαίωμα να τροποποιήσει τα πάντα. Για παράδειγμα, στο στιγμιότυπο οθόνης που ακολουθεί εικονίζονται οι ιδιότητες ενός αρχείου που περιέχεται στο φάκελο Examples της Επιφάνειας εργασίας. Ο χρήστης ubuntu δεν είναι ο ιδιοκτήτης του αρχείου συνεπώς τα πλαίσια για την επεξεργασία των δικαιωμάτων δεν είναι ενεργά. 35\n37 Βασικές Λειτουργίες Αρχείων Δημιουργία φακέλου Για να δημιουργήσετε ένα νέο φάκελο κάνετε δεξί κλικ και επιλέγετε Δημιουργία φακέλου. Στη συνέχεια πληκτρολογείτε το όνομα του νέου φακέλου και πατάτε Enter. Τα εικονίδια των φακέλων στο Ubuntu διαφέρουν ανάλογα με το επιλεγμένο θέμα. Σημείωση: Οι βασικές λειτουργίες αρχείων και φακέλων στο Ubuntu παρουσιάζουν σημαντικές ομοιότητες με τις αντίστοιχες των Windows. Μετονομασία αρχείου ή φακέλου Για να μετονομάσετε ένα στοιχείο του συστήματος αρχείων κάνετε δεξί κλικ και επιλέγετε Μετονομασία. Στο πλαίσιο που εμφανίζεται πληκτρολογείτε το νέο όνομα και πατάτε Enter. Εναλλακτικά μπορείτε να επιλέξετε το στοιχείο και να πατήσετε το πλήκτρο F2. To Ubuntu δεν είναι ιδιαίτερα αυστηρό στην ονοματολογία αρχείων και φακέλων καθώς απαγορεύει ελάχιστους χαρακτήρες (π.χ. τον χαρακτήρα / που χρησιμοποιείται στις διαδρομές των αρχείων). Σημείωση: Οι λειτουργίες αρχείων και φακέλων μπορούν να εκτελεστούν και από την κονσόλα (γραμμή εντολών) μέσω κατάλληλων εντολών. Αυτός ο τρόπος εργασίας, αν και είναι πιο ισχυρός από το γραφικό περιβάλλον δεν είναι φιλικός προς τον χρήστη γιατί απαιτεί ακρίβεια στη σύνταξη των εντολών. Αντιγραφή/ μετακίνηση αρχείου ή φακέλου Οι λειτουργίες της αντιγραφής και της μετακίνησης αρχείων ή φακέλων εκτελούνται με τρόπο όμοιο με αυτόν τον Windows. Για να αντιγράψετε ένα αρχείο ή ένα φάκελο κάνετε δεξί κλικ και επιλέγετε Αντιγραφή. Στη συνέχεια, μεταβαίνετε στο φάκελο προορισμού και επιλέγετε Δεξί κλικ Επικόλληση. 37\n38 Η μετακίνηση στοιχείου γίνεται αντίστοιχα με την αντιγραφή με τη διαφορά ότι στο πρώτο βήμα επιλέγετε Αποκοπή και στη συνέχεια Επικόλληση. Εάν ένα στοιχείο που επιχειρείτε να αντιγράψετε ή να μετακινήσετε υπάρχει ήδη στο φάκελο προορισμού το Ubuntu σας ενημερώνει και σας ζητά να επιλέξετε αν θα αντικατασταθεί. Διαγραφή/ επαναφορά στοιχείου Ένας τρόπος να διαγράψετε ένα αρχείο ή ένα φάκελο είναι να κάνετε δεξί κλικ επάνω του και να επιλέξετε Μεταφορά στα απορρίμματα. Το Ubuntu δεν σας ζητά να επιβεβαιώσετε τη διαγραφή. Για να εμφανίσετε τα περιεχόμενα του φακέλου Απορρίμματα μπορείτε να κάνετε κλικ στο εικονίδιο που υπάρχει στο κάτω δεξί μέρος της επιφάνειας εργασίας. Από το παράθυρο των Απορριμμάτων στον περιηγητή αρχείων έχετε τις εξής δυνατότητες: Αρχείο Άδειασμα απορριμμάτων: οριστική διαγραφή όλων των στοιχείων. Δεξί κλικ σε στοιχείο Διαγραφή από τα Απορρίμματα: οριστική διαγραφή του συγκεκριμένου στοιχείου. Δεξί κλικ σε στοιχείο Αντιγραφή ή Αποκοπή: Αντιγραφή ή μετακίνηση του στοιχείου από τα Απορρίμματα (σε συνδυασμό φυσικά με επικόλληση στο φάκελο προορισμού). Αυτές οι επιλογές μπορούν να χρησιμοποιηθούν για να γίνει επαναφορά του διαγραμμένου στοιχείου στον αρχικό του φάκελο. 38\n39 Διαχείριση εμβλημάτων Τα εμβλήματα (emblems) είναι μικρές εικόνες τις οποίες μπορείτε να προσαρτήσετε σε αρχεία (ή φακέλους) για να τα κατηγοριοποιήσετε (και στη συνέχεια να τα φιλτράρετε ανά κατηγορία) ή να τα διακρίνετε εύκολα ανάμεσα στα υπόλοιπα. Για να προσθέσετε ή να καταργήσετε ένα έμβλημα σε ένα αρχείο ή ένα φάκελο επιλέξτε Δεξί κλικ Ιδιότητες καρτέλα Εμβλήματα. Τα εμβλήματα που επιλέγετε εμφανίζονται στη συνέχεια δίπλα στο εικονίδιο. Για παράδειγμα: 39\n40 Αλλαγή μεγέθους εικονιδίου Για να αλλάξετε το μέγεθος ενός εικονιδίου της επιφάνειας εργασίας κάνετε επάνω του δεξί κλικ και επιλέξτε Τέντωμα εικονιδίου. Οι λαβές που εμφανίζονται σας επιτρέπουν να αυξομειώνετε το μέγεθος του εικονιδίου προκειμένου να είναι περισσότερο ή λιγότερο ορατό. 40\n41 Δημιουργία και χρήση εκκινητών και συνδέσμων Εισαγωγή Οι εκκινητές (launchers) και οι σύνδεσμοι (links) σας επιτρέπουν να ανοίγετε εύκολα και γρήγορα αρχεία και εφαρμογές που βρίσκονται σε διαφορετικές τοποθεσίες του δίσκου από την τρέχουσα θέση εργασίας. Επίσης, οι εκκινητές και οι σύνδεσμοι μπορούν να προστίθενται και σε πίνακες εφαρμογών ώστε να είναι πάντα ορατοί και να ανοίγουν με ένα κλικ. Τέλος, οι εκκινητές σας επιτρέπουν να προσδιορίσετε παραμέτρους εκκίνησης που θα χρησιμοποιηθούν για το άνοιγμα μιας εφαρμογής. Δημιουργία συνδέσμου σε αρχείο ή φάκελο Για να δημιουργήσετε ένα σύνδεσμο προς ένα αρχείο ή φάκελο μπορείτε να κάνετε δεξί κλικ επάνω του και να επιλέξετε Δημιουργία συνδέσμου. Ο σύνδεσμος δημιουργείται στην τρέχουσα θέση και παίρνει αυτόματα το αντίστοιχο όνομα και το έμβλημα. Στη συνέχεια μπορείτε να αντιγράψετε ή να μετακινήσετε το σύνδεσμο στη όποια θέση επιθυμείτε (π.χ. στην Eπιφάνεια εργασίας) είτε μέσω των εντολών Αντιγραφή/ Αποκοπή/ Επικόλληση είτε με μεταφορά και απόθεση (drag and drop). Μπορείτε επίσης να σύρετε ένα σύνδεσμο πάνω σε έναν πίνακα εφαρμογών (panel) για να τον προσθέσετε σε αυτόν. Οι σύνδεσμοι μπορούν να θεωρηθούν το αντίστοιχο των συντομεύσεων (shortcuts) των Windows. Δημιουργία εκκινητή για αρχείο Δημιουργώντας έναν εκκινητή για ένα αρχείο αντί για έναν σύνδεσμο μπορείτε να έχετε περισσότερες επιλογές. Εκκινητές μπορείτε να δημιουργήσετε στην επιφάνεια εργασίας ή σε πίνακες εφαρμογών (ωστόσο μπορείτε στη συνέχεια να τους αντιγράψετε ή να τους μετακινήσετε σε άλλες θέσεις). Για να δημιουργήσετε έναν εκκινητή στην επιφάνεια εργασίας θα πρέπει να κάνετε δεξί κλικ και να επιλέξετε Δημιουργία εκκινητή. Στο πλαίσιο που εμφανίζεται επιλέγετε τον τύπο του εκκινητή ο οποίος για την περίπτωση του αρχείου θα πρέπει να είναι Σύνδεσμος. Κατόπιν συμπληρώνετε το όνομα και πατάτε το πλήκτρο Περιήγηση για να εντοπίσετε το αρχείο στόχο. Επίσης μπορείτε να επιλέξετε ένα από τα διαθέσιμα εικονίδια για τον νέο εκκινητή. Αυτές οι ρυθμίσεις φαίνονται στο πλαίσιο που ακολουθεί. 41\n42 Πατήστε Εντάξει για να δημιουργήσετε τον εκκινητή. Το εικονίδιο που εμφανίζεται δεν έχει το έβλημα που προστίθεται αυτόματα στους συνδέσμους διότι δεν είναι σύνδεσμος (τουλάχιστον με την ίδια έννοια με τους συνδέσμους που περιγράφηκαν παραπάνω) αλλά εκτελέσιμο αρχείο κειμένου. Στην πράξη, οι εκκινητές είναι αρχεία απλού κειμένου με κατάληξη.desktop στα οποία καταγράφονται οι ιδιότητες του εκκινητή. Τα περιεχόμενα του αρχείου Article 10.desktop που δημιουργήθηκε στο παραπάνω παράδειγμα φαίνονται στο στιγμιότυπο οθόνης που ακολουθεί. 42\n43 Όταν επιχειρείτε να ανοίξετε έναν εκκινητή το Ubuntu ουσιαστικά εκτελεί αυτά που καταγράφονται στο αντίστοιχο αρχείο κειμένου. Δημιουργία εκκινητή για εφαρμογή Για να δημιουργήσετε έναν εκκινητή εφαρμογής ακολουθείτε την ίδια διαδικασία με τον εκκινητή αρχείου αλλά επιλέγετε τον τύπο Εφαρμογή. Θα πρέπει επίσης να γνωρίζετε την τοποθεσία του εκτελέσιμου αρχείου της εφαρμογής. Για παράδειγμα, έστω ότι θέλετε να δημιουργήσετε έναν εκκινητή για το παιχνίδι Nibbles που περιλαμβάνεται στο Ubuntu. Θα πρέπει να κάνετε τις ακόλουθες ρυθμίσεις: Σημείωση: ο πιο εύκολος τρόπος να δημιουργήσετε έναν εκκινητή για μια εφαρμογή που περιλαμβάνεται στο μενού είναι να κάνετε δεξί κλικ σε έναν πίνακα εφαρμογών και να επιλέξετε Προσθήκη στον πίνακα εφαρμογών και στη συνέχεια Εκκινητής εφαρμογής. Εμφανίζεται ένα πλαίσιο το οποίο σας επιτρέπει να επιλέξετε οποιαδήποτε εφαρμογή από το μενού για να δημιουργήσετε τον αντίστοιχο εκκινητή (πατώντας το πλήκτρο Προσθήκη). Στη συνέχεια, μπορείτε να σύρετε αυτόν τον εκκινητή στην επιφάνεια εργασίας. 43\n45 Αναζήτηση αρχείων και φακέλων Εμφάνιση παραθύρου Αναζήτηση για αρχεία Για να εμφανίσετε το παράθυρο Αναζήτηση για αρχεία μπορείτε να επιλέξετε από το μενού Τοποθεσίες Αναζήτηση για αρχεία. Στο παράθυρο που εμφανίζεται μπορείτε να συμπληρώσετε ένα τμήμα του ονόματος αρχείου που επιθυμείτε να αναζητήσετε και να επιλέξετε το φάκελο στον οποίο θα γίνει η αναζήτηση. Για να πραγματοποιήσετε την αναζήτηση πατήστε το πλήκτρο Εύρεση. Για παράδειγμα, έστω ότι επιθυμούμε να αναζητήσουμε αρχεία με όνομα που περιέχει τη λέξη ubuntu στο φάκελο Examples της Επιφάνειας εργασίας. Τα αποτελέσματα της αναζήτησης φαίνονται στο στιγμιότυπο που ακολουθεί. Στη λίστα των αποτελεσμάτων της αναζήτησης, μπορείτε να κάνετε διπλό κλικ για να ανοίξετε ένα στοιχείο ή να επιλέξετε δεξί κλικ Άνοιγμα φακέλου για να εμφανίσετε τα περιεχόμενα του φακέλου που το περιέχει. Επίσης, μπορείτε κάνοντας κλικ στις επικεφαλίδες των στηλών (Όνομα, Φάκελος, Μέγεθος, Τύπος, Ημερομηνία τροποποίησης) να ταξινομήσετε τα αποτελέσματα με αύξουσα (ένα κλικ) ή φθίνουσα (δύο διαδοχικά κλικ) με βάση το συγκεκριμένο πεδίο. 45\n46 Εμφάνιση περισσότερων επιλογών αναζήτησης Για να εμφανίσετε περισσότερες επιλογές αναζήτησης (δηλαδή περισσότερα κριτήρια που μπορείτε να προσδιορίσετε) επιλέξτε το σύνδεσμο Επιλογή περισσότερων επιλογών στο παράθυρο της Αναζήτησης για αρχεία. Υπάρχουν πολλές διαθέσιμες επιλογές, όπως για παράδειγμα η ημερομηνία τροποποίησης, το μέγεθος και ο ιδιοκτήτης του αρχείου. Περισσότερες επιλογές μπορείτε να εμφανίσετε πατώντας διαδοχικά το πλήκτρο Προσθήκη ή χρησιμοποιώντας τη λίστα Διαθέσιμες επιλογές, όπως φαίνεται στο στιγμιότυπο οθόνης. Για να διαγράψετε ένα κριτήριο ώστε να μη ληφθεί υπόψη στην αναζήτηση μπορείτε να πατήσετε το πλήκτρο Απομάκρυνση. 46\n47 Χρήση χαρακτήρων μπαλαντέρ Οι χαρακτήρες μπαλαντέρ (wildcards) σας επιτρέπουν να αναζητήσετε αρχεία ή φακέλους των οποίων το όνομα ταιριάζει με ένα δεδομένο πρότυπο. Οι δύο βασικοί χαρακτήρες μπαλαντέρ είναι ο αστερίσκος (*) και το ερωτηματικό (?). Ο χαρακτήρας * αναπαριστά έναν αριθμό οποιωνδήποτε χαρακτήρων ο οποίος μπορεί να είναι και 0 (κανένας χαρακτήρας). Για παράδειγμα, έστω ότι ο κατάλογος χρήστη έχει τα περιεχόμενα που φαίνονται στο στιγμιότυπο που ακολουθεί. Η αναζήτηση για όνομα αρχείου article*.txt επιστρέφει τα αρχεία με επέκταση txt και με όνομα που ξεκινά με τη λέξη article την οποία ακολουθούν οποιοιδήποτε χαρακτήρες (ακόμα και κανένας χαρακτήρας όπως στην περίπτωση του αρχείου article.txt). 47\n48 Εάν επιθυμείτε να προσδιορίσετε στο όνομα του αρχείου τη θέση ενός και μόνο χαρακτήρα μπορείτε να χρησιμοποιήσετε το χαρακτήρα μπαλαντέρ?. Για παράδειγμα, η αναζήτηση article?.txt επιστρέφει αρχεία των οποίων το όνομα περιέχει ακριβώς ένα χαρακτήρα μετά τη λέξη article και πριν την επέκταση txt, πράγμα που αποκλείει τα αρχεία article.txt (κανένας χαρακτήρας) και article10.txt (2 χαρακτήρες). 48\n49 Αποθήκευση αποτελεσμάτων αναζήτησης Το Ubuntu σας επιτρέπει να αποθηκεύσετε τα αποτελέσματα μιας αναζήτησης με μορφή αρχείου απλού κειμένου για μελλοντική αναφορά. Για να αποθηκεύσετε τα αποτελέσματα μιας αναζήτησης που έχετε εκτελέσει μπορείτε να κάνετε δεξί κλικ στη λίστα των αποτελεσμάτων και να επιλέξετε Αποθήκευση αποτελεσμάτων ως. Στο πλαίσιο που εμφανίζεται συμπληρώστε το όνομα και το φάκελο προορισμού και πατήστε Αποθήκευση για να δημιουργηθεί το αρχείο. Τα αρχεία με αποτελέσματα αναζητήσεων περιέχουν τα ονόματα των αρχείων που περιλαμβάνονταν στα αποτελέσματα. Για παράδειγμα, στο στιγμιότυπο που ακολουθεί φαίνονται τα περιεχόμενα του αρχείου που αντιστοιχεί στην αναζήτηση αρχείων με όνομα ubuntu στο φάκελο Examples της επιφάνειας εργασίας. 49\n50 Εργασία με συμπιεσμένα αρχεία Δημιουργία συμπιεσμένου αρχείου Το Ubuntu σας επιτρέπει να δημιουργήσετε και να διαχειριστείτε συμπιεσμένα αρχεία διάφορων μορφών. Για να δημιουργήσετε ένα συμπιεσμένο αρχείο θα πρέπει αρχικά να επιλέξετε τα αρχεία και/ ή τους φακέλους που επιθυμείτε να συμπεριλάβετε στο αρχείο, να κάνετε δεξί κλικ και να επιλέξετε Δημιουργία συμπιεσμένου αρχείου. Στο πλαίσιο που εμφανίζεται συμπληρώνετε το όνομα του νέου συμπιεσμένου αρχείου και επιλέγετε τον τύπο και την τοποθεσία όπου θα δημιουργηθεί. Το αρχείο δημιουργείται με το πάτημα του πλήκτρου Δημιουργία. Τα συμπιεσμένα αρχεία έχουν το εικονίδιο Κάποιοι από τους διαθέσιμους τύπους συμπιεσμένων αρχείων στο Ubuntu χρησιμοποιούνται αποκλειστικά σε εξειδικευμένες εργασίες (π.χ. σε διανομή λογισμικού) ενώ ορισμένοι δεν κάνουν συμπίεση αλλά απλώς ομαδοποιούν αρχεία σε ένα αρχείο (π.χ. για ευκολότερη διανομή ή αρχειοθέτηση). Συγκεκριμένα, οι τύποι jar, ear και war σχετίζονται με τη διανομή λογισμικού γραμμένου στη γλώσσα προγραμματισμού java. Τα χαρακτηριστικά των υπόλοιπων τύπων που υποστηρίζονται συνοψίζονται στον πίνακα που ακολουθεί: Επέκταση Περιγραφή 50\n51 zip Η δημοφιλέστερη μορφή συμπιεσμένων αρχείων σε συστήματα Windows. αρχειοθέτηση Περιλαμβάνει (archiving) δηλαδή συμπίεση και διατήρηση των χαρακτηριστικών των αρχείων που συμπιέζονται (π.χ. gz μεγέθη, ημερομηνίες τροποποίησης, δικαιώματα χρηστών). Παράγονται από την εφαρμογή gzip (GNU zip). Αυτή η εφαρμογή κάνει μόνο συμπίεση και όχι αρχειοθέτηση συνεπώς συνήθως χρησιμοποιείται για τη συμπίεση ενός bz2 μόνο αρχείου. Παράγονται με χρήση του αλγόριθμου bzip2 ο οποίος κάνει πολύ αποτελεσματική συμπίεση αλλά είναι πιο αργός. tar Επίσης, δεν περιλαμβάνει δυνατότητες αρχειοθέτησης. Η πιο δημοφιλής μορφή αρχειοθέτησης σε συστήματα Linux/ Unix. Δεν περιλαμβάνει συμπίεση, απλώς συγκεντρώνει πολλαπλά αρχεία σε ένα διατηρώντας τα χαρακτηριστικά τους. Η συμπίεση γίνεται στη συνέχεια με tar.gz χρήση του GNU zip ή του bzip2. Πρόκειται για αρχεία που παράγονται από συνδυασμό του tar (αρχειοθέτηση) και του GNU zip (συμπίεση). Αρχικά, δηλαδή, το tar ομαδοποιεί τα πολλά αρχεία σε ένα και στη tar.bz2 συνέχεια το GNU zip το συμπιέζει. Αρχεία που παράγονται από συνδυασμό tar και bzip2. Αποσυμπίεση αρχείου Ο πιο εύκολος τρόπος να αποσυμπιέσετε ένα αρχείο είναι να κάνετε δεξί κλικ και να επιλέξετε Αποσυμπίεση εδώ. Εάν συμπιέσατε αρχεία που δε συμπεριλαμβάνονταν σε φάκελο, το Ubuntu δημιουργεί αυτόματα ένα φάκελο και κάνει την αποσυμπίεση εντός του για να μην εμφανίσει σκόρπια αρχεία στην τρέχουσα θέση. 51\n52 Για περισσότερες επιλογές αποσυμπίεσης, θα πρέπει να χρησιμοποιήσετε τον ενσωματωμένο διαχειριστή συμπιεσμένων αρχείων του Ubuntu ο οποίος περιγράφεται παρακάτω. Διαχείριση συμπιεσμένου αρχείου Η εφαρμογή διαχείρισης συμπιεσμένων αρχείων που περιλαμβάνεται στο Ubuntu (συγκεκριμένα στο Gnome) ονομάζεται File Roller. Όταν πατάτε διπλό κλικ σε ένα συμπιεσμένο αρχείο το File Roller εμφανίζει τα περιεχόμενά του. 52\n53 Από το παράθυρο του διαχειριστή συμπιεσμένων αρχείων μπορείτε να προσθέσετε αρχεία ή φακέλους στο συμπιεσμένο αρχείο (πλήκτρο Προσθήκη), να καταργήσετε αρχεία ή φακέλους που ήδη περιέχονται (δεξί κλικ Διαγραφή) ή να μετονομάσετε κάποιο στοιχείο (δεξί κλικ Μετονομασία). Όλες οι αλλαγές έχουν ισχύ στα πλαίσια του εκάστοτε συμπιεσμένου αρχείου και όχι στα αρχικά αρχεία. Επίσης, μπορείτε να αποσυμπιέσετε επιλεγμένα αρχεία χρησιμοποιώντας το πλήκτρο Αποσυμπίεση. Για να ελέγξετε την ακεραιότητα (integrity) του συμπιεσμένου αρχείου προκειμένου να διαπιστώσετε αν υπάρχει σφάλμα σε κάποιο από τα αρχεία που περιέχει μπορείτε να επιλέξετε Συμπιεσμένο Αρχείο Δοκιμή ακεραιότητας. Το παράθυρο που εμφανίζεται σας ενημερώνει για την κατάσταση κάθε αρχείου ξεχωριστά αλλά και συνολικά για το συμπιεσμένο αρχείο. 53\n54 Προσθήκη/ κατάργηση εφαρμογών Διαχείριση εφαρμογών Για να προσθέσετε ή να καταργήσετε εφαρμογές στον υπολογιστή σας επιλέξτε από το μενού Εφαρμογές Προσθαφαίρεση. Όταν επιλέγετε Προσθαφαίρεση το Ubuntu επιχειρεί να ανανεώσει τις πληροφορίες για τις εγκατεστημένες και τις διαθέσιμες εφαρμογές. Η λειτουργία της ανανέωσης απαιτεί σύνδεση στο Internet για τη λήψη πληροφοριών πακέτων. Σε κάθε περίπτωση (είτε η ανανέωση ολοκληρώνεται με επιτυχία είτε όχι) εμφανίζεται το παράθυρο της Προσθαφαίρεσης εφαρμογών το οποίο περιέχει λίστες των εγκατεστημένων και των διαθέσιμων εφαρμογών οργανωμένες ανά κατηγορία. 54\n55 Οι εγκατεστημένες εφαρμογές εμφανίζονται με ενεργοποιημένο το πλαίσιο ελέγχου στα αριστερά τους. Κάνοντας κλικ σε μία εφαρμογή εμφανίζονται πληροφορίες στο κάτω μέρος του παραθύρου. Για να εμφανίσετε επιπλέον εφαρμογές μπορείτε να ενεργοποιήσετε τα πλαίσια ελέγχου Εμφάνιση μη υποστηριζόμενων εφαρμογών (για να εμφανίσετε εφαρμογές που δεν υποστηρίζονται πλέον από την κοινότητα των χρηστών τους) και Εμφάνιση εμπορικών εφαρμογών (για να εμφανίσετε εφαρμογές που δεν διατίθενται δωρεάν). Επίσης, μπορείτε να χρησιμοποιήσετε το πλαίσιο της Αναζήτησης για να εντοπίσετε εφαρμογές που σας ενδιαφέρουν. Για παράδειγμα, για να αναζητήσετε εφαρμογές Αριθμομηχανής μπορείτε να αναζητήσετε με τη λέξη κλειδί calculator. Η αναζήτηση γίνεται στην επιλεγμένη κατηγορία εφαρμογών συνεπώς για να σας επιστραφεί ο μέγιστος αριθμός αποτελεσμάτων θα πρέπει να επιλέξετε την κατηγορία Όλα. 55\n56 Προσθήκη εφαρμογής Για να εγκαταστήσετε μία εφαρμογή στον υπολογιστή σας θα πρέπει να ενεργοποιήσετε το πλαίσιο ελέγχου της. Η διαδικασία της εγκατάστασης ξεκινά μόλις πατήσετε το πλήκτρο Εφαρμογή. Αρχικά εμφανίζεται ένα πλαίσιο το οποίο σας ζητά να επιβεβαιώσετε τις αλλαγές που πρόκειται να γίνουν. Πατήστε το πλήκτρο Εφαρμογή για επιβεβαίωση. Η λήψη της εφαρμογής που πρόκειται να εγκατασταθεί γίνεται μέσω του Διαδικτύου συνεπώς είναι απαραίτητη η σύνδεση στο Internet. Κατάργηση εφαρμογής Για να απεγκαταστήσετε μία εφαρμογή από τον υπολογιστή σας θα πρέπει να απενεργοποιήσετε το πλαίσιο ελέγχου της. Είναι πιθανό να υπάρχουν άλλες εγκατεστημένες εφαρμογές που εξαρτώνται από την εφαρμογή που επιχειρείτε να καταργήσετε. Σε αυτή την περίπτωση το Ubuntu σας ενημερώνει ότι η κατάργηση δεν είναι εφικτή και σας προτρέπει να χρησιμοποιήσετε την εφαρμογή διαχείρισης πακέτων (που περιγράφεται παρακάτω). 56\n57 Διαχείριση πακέτων Το λογισμικό στο Linux οργανώνεται σε πακέτα. Δηλαδή, μια εφαρμογή αποτελείται από επιμέρους πακέτα λογισμικού τα οποία μπορείτε να διαχειριστείτε ανεξάρτητα για να προσθέσετε ή να καταργήσετε δυνατότητες. Η ενσωματωμένη εφαρμογή διαχείρισης πακέτων στο Ubuntu ονομάζεται Synaptic packet manager. Για να εμφανίσετε την εφαρμογή επιλέγετε Σύστημα Διαχείριση συστήματος Synaptic packet manager. Στο παράθυρο που εμφανίζεται περιέχονται λίστες πακέτων ανά κατηγορία και πληροφορίες για το επιλεγμένο πακέτο. Για να προσθέσετε ή να καταργήσετε ένα πακέτο ή να κάνετε αλλαγές σε εγκατεστημένα πακέτα θα πρέπει να κάνετε δεξί κλικ στο αντίστοιχο πλαίσιο ελέγχου. Σας δίνονται μεταξύ άλλων οι ακόλουθες επιλογές: Άρση σημείωσης: αναιρεί προηγούμενη σημείωση του πακέτου. Σημείωση για εγκατάσταση: προσθέτει το πακέτο στη λίστα αυτών που πρόκειται να εγκατασταθούν. Σημείωση για επανεγκατάσταση: αφορά εγκατεστημένα πακέτα τα προστίθενται στη λίστα αυτών που θα εγκατασταθούν ξανά. Σημείωση για αναβάθμιση: αφορά εγκατεστημένα πακέτα τα οποία πρόκειται να αναβαθμιστούν σε νεότερες εκδόσεις. Σημείωση για απομάκρυνση: χρησιμοποιήστε αυτή την επιλογή για να καταργήσετε εγκατεστημένα πακέτα. Το Ubuntu σας ζητά να επιβεβαιώσετε την κατάργηση και άλλων πακέτων αν κάτι τέτοιο είναι απαραίτητο. Επίσης μπορείτε να επιλέξετε Ιδιότητες για να εμφανίσετε πληροφορίες για το επιλεγμένο πακέτο όπως το μέγεθος, η έκδοση και οι εξαρτήσεις του από άλλα πακέτα. 57\n58 Για να εφαρμοστούν τυχόν αλλαγές θα πρέπει να επιλέξετε το πλήκτρο Ανανέωση. Η εφαρμογή διαχείρισης πακέτων εξασφαλίζει ότι οι αλλαγές που κάνετε διατηρούν την ακεραιότητα του συστήματος πακέτων φροντίζοντας να είναι ανά πάσα στιγμή εγκατεστημένα τα απαραίτητα πακέτα στις κατάλληλες εκδόσεις. Για το λόγο αυτό μπορεί να σας ζητήσει την εγκατάσταση ή την κατάργηση επιπλέον πακέτων από αυτά που επιλέξατε. Ρυθμίσεις λήψης λογισμικού Για να καθορίσετε τις πηγές από τις οποίες θα γίνεται λήψη λογισμικού, τα είδη των προγραμμάτων που θα αναζητούνται και να ρυθμίσετε άλλες παραμέτρους λήψης μπορείτε να επιλέξετε Ρυθμίσεις Repositories από το μενού του Synaptic packet manager. 58\n60 Διαχείριση εκτυπωτών Διαχείριση εκτυπωτών Για να διαχειριστείτε τους εκτυπωτές σας επιλέξτε από το μενού Σύστημα Διαχείριση συστήματος Εκτυπώσεις. Στο παράθυρο που εμφανίζεται περιέχονται οι εγκατεστημένοι εκτυπωτές. Ένας από τους εκτυπωτές σημειώνεται με το έμβλημα διότι έχει οριστεί ως προεπιλεγμένος. Για να ορίσετε έναν εκτυπωτή ως προεπιλεγμένο μπορείτε να κάνετε επάνω του δεξί κλικ και να επιλέξετε Ορισμός ως προεπιλεγμένου. Για να εμφανίσετε τις Ιδιότητες ενός εκτυπωτή μπορείτε να κάνετε δεξί κλικ και να επιλέξετε Ιδιότητες. 60


«Σαλιμπάμπιος» Βιβλιοθήκη - ΑΠΑΤΡΙΣ Εφημερίδα Δρόμου\nΒΙΒΛΙΟΘΗΚΗ, ΦΥΛΛΟ #32 28/01/2016\nΤα βιβλία δανείζονται για έναν μήνα (με δυνατότητα ανανέωσης). Η Σαλιμπάμπιος βιβλιοθήκη λειτουργεί όποτε είναι ανοιχτό το στέκι, κάθε Τρίτη, Παρασκευή και Σάββατο μετά τις 21:00, καθώς και στις ανοιχτές εκδηλώσεις που γίνονται στο στέκι. Για την ψηφιακή καταχώρηση των βιβλίων χρησιμοποιείται η βάση δεδομένων λογισμικού ανοιχτού κώδικα tellico που “τρέχει” σε linux.\nΝάξου 75 & Κρασσά, πλάτεια Κολιάτσου\nΠροηγούμενο άρθροΣτίγματα στον χάρτη της ανθρώπινης γεωγραφίας\nΕπόμενο άρθροLock out: απεργία για τα αφεντικά;\nΌπως τότε… έτσι και τώρα… για το μετά…\nΈθνος vs. Άνθιμος χωρίς αιδώ #33\nΤα ακροδεξιά λαμόγια μαζί, Ψωμιάδης – Καρατζαφέρης – Μπαλτάκος ενώθηκαν\nκαι ανακοίνωσαν καινούριο πολιτικό σχηματισμό με το όνομα ΕΘΝΟΣ.\nΕυλογώντας ο παναγιότατος Άνθιμος την φασιστοσύναξη αναφώνησε:\n“Πηγαίνω όπου με καλούν για να προσφέρω ελπίδα και αγάπη”


«Πόλεμος μέχρι θανάτου στους μάνατζερ»! | Goal News Cy\nGOAL«Πόλεμος μέχρι θανάτου στους μάνατζερ»!\n«Πόλεμος μέχρι θανάτου στους μάνατζερ»!\nΑποφασισμένος να συνεχίσει τη «μάχη μέχρι θανάτου» με τους φανατικούς οπαδούς της Λάτσιο, αλλά και με τους μάνατζερ δήλωσε ο πρόεδρος της ομάδας της Ρώμης Κλάουντιο Λοτίτο, μετά το σίριαλ που κατέληξε στην αποχώρηση του Κεϊτά Μπαλντέ Ντιάο.\nΤο συμβόλαιο του 22χρονου επιθετικού επρόκειτο να λήξει στο τέλος της νέας σεζόν και όλο το καλοκαίρι πέρασε με τις δύο πλευρές σε παρασκηνιακή αντιπαράθεση, η οποία κάποια στιγμή δημοσιοποιήθηκε. Ο Λοτίτο υποστήριξε ότι ο Κεϊτά ήθελε να πάει στη Γιουβέντους, αν και η Λάτσιο είχε λάβει πολύ πιο συμφέρουσες προσφορές από Μίλαν, Νάπολι και Γουέστ Χαμ, μιλώντας για «εκβιασμό» από την πλευρά του παίκτη. Τελικά, ο διεθνής Σενεγαλέζος πήγε στη Μονακό με 30 εκατ. ευρώ.\n«Οι μάνατζερ με απείλησαν ότι δεν θα επέτρεπαν στους ποδοσφαιριστές που εκπροσωπούσαν να αγωνιστούν, απαιτώντας να επιλέγουν εκείνοι πού θα πηγαίνουν οι πελάτες τους και με πόσα χρήματα. Τους κήρυξα πόλεμο μέχρι θανάτου», υποστήριξε ο Λοτίτο σε συνέντευξή του στην εφημερίδα «Foglio».\n«Ανέλαβα τη Λάτσιο το 2004 με ετήσια ζημιά 85,6 εκατ. ευρώ και άλλα 550 εκατ. σε χρέη. Φέτος, θα κλείσουμε με κέρδος 30 εκατ. Πλέον, η ομάδα μπορεί να σταθεί στα πόδια της. Είναι εύκολο να δίνεις στον κόσμο αυτό που θέλει για να γίνεσαι αγαπητός, αλλά έτσι δεν θα άλλαζε τίποτα. Οι οπαδοί διαδήλωναν εναντίον μου και το γήπεδο ήταν άδειο. Τους είχα πει ότι δεν θα επιτρέψω να αποφασίζουν εκείνοι», κατέληξε.


Σωτηρία για προβληματικές επιχειρήσεις αποδεικνύεται η περιβόητη «επίταξη» | Η Εφημερίδα των Συντακτών\n► Σωσίβιο για υπερχρεωμένους κλινικάρχες\nΔιπλάσιο νοσήλιο θα καταβάλει το Δημόσιο για τις «επιταγμένες» κλίνες, ανεξαρτήτως αν τις χρησιμοποιήσει! Τουλάχιστον 30 εκατ. το νέο «δώρο» στους ιδιώτες,όσο και το προηγούμενο για κλίνες ΜΕΘ. Πάνω από 538 εκατ. τα χρέη της «επιταγμένης»\nEuromedica - έχει κάνει αίτηση υπαγωγής σε διατάξεις του Πτωχευτικού Κώδικα, προσδοκώντας «κούρεμα» 70%. Απλήρωτοι οι εργαζόμενοι στην κλινική Σαραφιανού, πρόστιμα από την Περιφέρεια για ακατάλληλες υποδομές. Ανδρέας Ξανθός στην «Εφ.Συν.»: «Είναι ντροπή και πρόκληση να γίνονται τέτοιες συμφωνίες»\n► Αντιπαράθεση για την πανδημία στη Βουλή\nΚ. Μητσοτάκης: νέος αυτοθαυμασμός, κάλυψη σε Γεραπετρίτη και άδειασμα σε Αδωνι\nΑλ. Τσίπρας: Εχετε χάσει την επαφή με την πραγματικότητα, μη σκοτώνετε την κοινή λογική\n► Εζησε ως θνητός, λατρεύτηκε σαν Θεός!\nΤο «χέρι του Θεού» τράβηξε κοντά του τον άνθρωπο που λατρεύτηκε σαν Θεός. Μαραντόνα (1960-2020)\n► Παιδεία-προϊόν στα ράφια της αγοράς\n► «Ξυπόλυτοι» απέναντι στον κορονοϊό\nΧωρίς τεστ ή θερμομέτρηση πάνω από το 70% στους χώρους εργασίας\n► Η «ναυμαχία» του Σκαραμαγκά\nΣτον φακό της «Εφ.Συν.»: Αιχμές, ελπίδες και αναβολές στη «ναυμαχία» του Σκαραμαγκά\nΗ «Εφημερίδα των Συντακτών» συμπαραστέκεται στον αγώνα της Ενωσης Προσωπικού Πρακτορείων Εφημερίδων Αθηνών που έχει κηρύξει 24ωρη απεργία (ΣΕΛ. 16) και αύριο Παρασκευή δεν θα κυκλοφορήσει Ραντεβού και πάλι το Σάββατο\nΗ αγωγή του προέδρου του ΣΥΡΙΖΑ κατά των δημοσιογράφων Γιώργου Παπαχρήστου και Γιάννη Κουρτάκη για συκοφαντικά δημοσιεύματα απασχόλησε την Ένωση Συντακτών Ημερησίων Εφημερίδων Αθηνών.\nΕρευνα της εταιρείας Marc σχετικά με την τηλεθέαση της Δημόσιας Τηλεόρασης παρουσιάστηκε χθες από τους υπεύθυνους της ΕΡΤ.\nMEDIA 27.01.2021, 08:27\nΜόλις 6.000 ευρώ πρόστιμο στο «Άργος»!\nΠαρότι η Επιτροπή Ανταγωνισμού διαπίστωσε ότι η εταιρεία - το μονοπώλιο διανομής του Τύπου στη χώρα μας, ιδιοκτησίας Β. Μαρινάκη - δε συμμορφώθηκε με τις περισσότερες προβλέψεις και συστάσεις προηγούμενης...\nMEDIA 27.01.2021, 07:46\nΑκόμα ένα έκτακτο αστυνομικό ανακοινωθέν προκαλεί τη Δημοκρατία\nMEDIA 26.01.2021, 15:01\nΟ ηθοποιός και σκηνοθέτης Κένεθ Μπράνα, γνωστός για σημαντικούς θεατρικούς και κινηματογραφικούς ρόλους, θα υποδυθεί τον πρωθυπουργό της Βρετανίας σε δραματική σειρά. Σκηνοθέτης και σεναριογράφος θα είναι ο...\nMEDIA 26.01.2021, 09:57\n«Με μια αιφνίδια απόφαση ο Αρχηγός της Ελληνικής Αστυνομία (ΕΛ.ΑΣ) ανακοίνωσε την απαγόρευση των δημόσιων υπαίθριων συναθροίσεων άνω των 100 ατόμων από σήμερα έως την 1η Φεβρουαρίου» έγραψε εδώ το site μας...


Δυναμίτης PRESS : Βάνα Μπάρμπα.... Έχω καταστραφεί οικονομικά...ζούσα στον κόσμο της Nutella και πίστευα ότι τα χρήματα θα έρχονται από τον ουρανό\nΒάνα Μπάρμπα.... Έχω καταστραφεί οικονομικά...ζούσα στον κόσμο της Nutella και πίστευα ότι τα χρήματα θα έρχονται από τον ουρανό\nH Βάνα Μπάρμπα σε συνέντευξή της αποκάλυψε πόσο έχει επηρεαστεί από την οικονομική κρίση και τις...\n«εκπτώσεις» που έκανε για να μπορέσει να μεγαλώσει...\nτην κόρη της. «Τα τελευταία πέντε χρόνια έχω καταστραφεί οικονομικά. Πούλησα όλα μου τα ακίνητα και έχω κρατήσει μόνο το σπίτι που μένουμε τώρα με την Φαίδρα, και αυτό με τα χίλια ζόρια», λέει η ηθοποιός στο περιοδικό ΟΚ! και συνεχίζει:\n«Δεν αρκεί ότι αναγκάζομαι στα 50 μου να είμαι σε τρεις δουλειές; Δεν φταίει κανείς, αλλά εγώ που ζούσα στον κόσμο της Nutella και πίστευα ότι τα χρήματα θα έρχονται από τον ουρανό. Λοιπόν σταμάτησε να βρέχει ευρώ και καταστράφηκα.\nΈκανα πολλές εκπτώσεις στην δουλειά μου, μόνο και μόνο για να βγει το μεροκάματο. Ευτυχώς που είχα την στήριξη της οικογένειας μου και δεν έφτασα πάτο. Έπρεπε να είχα προνοήσει, όταν έπαιρνα μεγάλους μισθούς. Τώρα είναι αργά», εξομολογήθηκε η ηθοποιός.


Η Co. υπηρεσιών διαχείρησης οδικής επιχείρησης μεταξιού του Πεκίνου, ΕΠΕ κατασκεύασε το 1997 και άρχισε την παραγωγή τον Ιανουάριο του 1998 και άρχισε την εξαγωγή σε 2009.we που συμμετέχθηκε κυρίως στην ανάπτυξη και την παραγωγή των προϊόντων ινών πολυεστέρα, συμπεριλαμβανομένου του πολυεστέρα DTY, FDY, νήμα, ράβοντας νήμα, υψηλό νήμα αντοχής και άλλες διαφοροποιημένες και λειτουργικές ίνες.\nΗ επιχείρηση έχει εισαγάγει τον εξοπλισμό παγκόσμιας πιό προηγμένο παραγωγής, συμπεριλαμβανομένου 5sets Barmag ίνας και της περιστροφής πολυεστέρα της βιομηχανικής συντάσσοντας μηχανές συνδυασμού και δύο solid-phase μηχανές πολυμερισμού, 10 σύνολα που τυλίγουν τη μηχανή. Η επιχείρηση είναι μια από τη βιομηχανική ίνα πολυεστέρα πυρήνων και τα manufactories νημάτων στην Κίνα με την τεχνολογία κατάστασης προόδου., είναι επίσης μια βιομηχανία υψηλής τεχνολογίας που ενθαρρύνεται από την κυβέρνηση.\nΗ επιχείρηση θα εμμείνει σταθερά στην έννοια «της ακεραιότητας, του πραγματισμού, της συνεργασίας, Win-Win» και της αρχής «της ποιότητας πρώτα» για να παρέχει σε όλους τους νέους και παλαιούς πελάτες τα κατάλληλα προϊόντα και τη σημαντική υπηρεσία. Καλωσορίστε για να συνεργαστείτε με μας!\nΠαρέχουμε τις υπηρεσίες ODM cOem, ευπρόσδεκτοι πελάτες από\nκόσμος, θα κάναμε σύμφωνα με την απαίτηση του πελάτη.


O Ολυμπιακός Βόλου 2-0 τον Ηρακλή Ψαχνών και άνοιξε την ψαλίδα - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / O Ολυμπιακός Βόλου 2-0 τον Ηρακλή Ψαχνών και άνοιξε την ψαλίδα\nO Ολυμπιακός Βόλου 2-0 τον Ηρακλή Ψαχνών και άνοιξε την ψαλίδα\nΑνεβάζοντας στροφές στο δεύτερο ημίχρονο, ο Ολυμπιακός Βόλου επέστρεψε στις νίκες με 2-0 κόντρα στον Ηρακλή Ψαχνών και έτσι επανέφερε τη διαφορά από την 4η θέση στους 16 βαθμούς και από τη δεύτερη, που μοιράζονται Ψαχνά και Χανιά, στους 15. Με 10 παίκτες από το 34 οι Ευβοιώτες λόγω αποβολής του Τσούτση.\nΟι φιλοξενούμενοι είχαν την πρώτη μεγάλη ευκαιρία στο 34ο δευτερόλεπτο! Ο Σταματής πήρε την μπάλα εκτός μεγάλης περιοχής, προχώρησε, ξεπέρασε τον Μελίσση με ντρίμπλα και σούταρε από καλή θέση, με τον Γεωργίου να αποκρούει σωτηρία σε κόρνερ.\nΣτο 34′ ο Τσούτσης δέχθηκε 2η κίτρινη κάρτα και αποβλήθηκε αφήνοντας τους Ευβοιώτες με 10 παίκτες. Χάνοντας την μπάλα σε δική του προσπάθεια, έκανε βίαιο τάκλιν στον Αρβανίτη και είδε την άγουσα για τα αποδυτήρια!\nΣτο 1ο λεπτό των καθυστερήσεων, ο Κατσιαρός έκανε συρτή σέντρα και ο Γκούρμα πετάχθηκε στην πορεία της μπάλας στη συμβολή των γραμμών της μεγάλης περιοχής. Βρήκε την μπάλα αλλά την έστειλε άουτ σε καλή ευκαιρία για τους "ερυθρόλευκους" ώστε να πάνε στα αποδυτήρια με προβάδισμα.\nΤο 1-0 ήρθε στο 49′ για τον Ολυμπιακό Βόλου. Ο Μπρέσκα έκανε συρτή σέντρα και ο Γκούρμα "κάρφωσε" την μπάλα στα δίχτυα με σουτ στην κίνηση στη μικρή περιοχή!\nΣτο 80ό λεπτό, ο Ολυμπιακός κέρδισε φάουλ στην ευθεία της εστίας, σχεδόν στο ημικύκλιο. Ο Μπρέσκα σούταρε πολύ δυνατά και η μπάλα έφυγε άουτ, αφού βρήκε και στο πάνω μέρος της οριζοντίας δοκού.\nΑπό το ίδιο σημείο, ο Πινδώνης στο 83′ πέτυχε καταπληκτικό γκολ. Η μπάλα σηκώθηκε λίγο μπροστά του και έπιασε άπιαστο σουτ που κατέληξε στην αριστερή γωνία του Αθανασόπουλου για το 2-0.\nΟλυμπιακός Βόλου: Γεωργίου, Καρράς, Αρβανίτης, Μελίσσης, Κατσιαρός, Ρόκας, Κατσίκης (68′ Πινδώνης), Καπετάνος (46΄Καρίλ), Μπρέσκα, Νικολιάς, Γκούρμα (85′ Ντινόπουλος).\nΗρακλής Ψαχνών: Αθανασόπουλος, Τζανής, Μπακομήτρος, Χρ. Πατσατζόγλου, Παλαιολόγος, Τσιμόντζι, Καλαϊτζίδης (68′ Γκεμίσης), Μπουμάλ (88′ Ντελέκος), Στάγιτς (40′ Εμπαγκουιντί), Τσούτσης, Σταματής.


ΠΑΡΑΤΗΡΗΤΗΣ ΦΛΩΡΙΝΑΣ: ΝΑ ΑΝΑΛΑΒΟΥΝ ΣΥΓΚΕΚΡΙΜΕΝΕΣ ΠΡΩΤΟΒΟΥΛΙΕΣ ΚΑΙ ΔΡΑΣΕΙΣ\nΝΑ ΑΝΑΛΑΒΟΥΝ ΣΥΓΚΕΚΡΙΜΕΝΕΣ ΠΡΩΤΟΒΟΥΛΙΕΣ ΚΑΙ ΔΡΑΣΕΙΣ\nΟ πρόεδρος της Ένωσης Αγροτικών Συνεταιρισμών Αμυνταίου, Γιώργος Γιαννιτσόπουλος, απαντώντας σε ερώτηση δημοσιογράφου σχετικά με τη μείωση της επιστροφής του ΦΠΑ, δήλωσε τα εξής:\nΜετά από τρία χρόνια ύφεσης όλοι συμφωνούμε ότι βιώνουμε τη μεγαλύτερη οικονομική κρίση ως χώρα.\nΟι αλλαγές είναι γρήγορες , βίαιες και επικίνδυνες για όλους τους πολίτες και ειδικότερα για τους αγρότες και τους κτηνοτρόφους.\nΣε όλους τους τομείς της οικονομίας βλέπουμε, ακούμε και παρακολουθούμε τους κοινωνικούς εταίρους να διαπραγματεύονται τις αλλαγές , είτε με την κυβέρνηση είτε με την ΤΡΟΙΚΑ.\nΣτον αγροτικό τομέα δεν συζητάει και δεν διαπραγματεύεται κανένας.\nΗ ΑΤΕ bank πουλήθηκε, οι μεγαλύτερες αγροτοβιομηχανίες της χώρας ξεπουλιούνται. Απροστάτευτοι πλέον οι αγρότες της ελληνικής υπαίθρου δέχονται τις αλλαγές σε βάρος του εισοδήματος τους. Η αύξηση του αγροτικού ηλεκτρικού ρεύματος και η παράλληλη κατάργηση της επιδότησης του, έχει διπλασιάσει το κόστος ποτίσματος των καλλιεργειών. Η αύξηση του ΦΠΑ από 9% στο 13% στα αγροτικά εφόδια και τις ζωοτροφές έχει αυξήσει το κόστος λειτουργίας των εκμεταλλεύσεων. Η αύξηση της εισφοράς του ΕΛΓΑ, ανεξαρτήτως παραγόμενου προϊόντος, αλλά και η αύξηση στις τιμές όλων των εισροών της αγροτικής παραγωγής απειλούν πλέον τη βιωσιμότητα τους.\nΑπό την άλλη πλευρά, έχουμε μείωση στην επιστροφή ΦΠΑ του ειδικού καθεστώτος φορολόγησης των αγροτών, αλλά και μείωση του ειδικού φόρου πετρελαίου ο οποίος είναι υπερδιπλάσιος της τιμής του. Μεγάλες αλλαγές έρχονται και στην φορολογία των αγροτών.\nΌλα αυτά συμβαίνουν σε ένα περιβάλλον, στο οποίο για τρίτη συνεχόμενη χρονιά έχουν κοπεί οι αποζημιώσεις και οι ενισχύσεις των προϊόντων, ενώ η εμπορία αυτών δεν κάλυπτε το κόστος παραγωγής.\nΑυτές οι αλλαγές, αλλά και πολλές άλλες καθιστούν πλέον ασύμφορη την παραγωγή των περισσότερων προϊόντων.\nΑπροστάτευτοι πλέον οι αγρότες της ελληνικής περιφέρειας αποδέχονται τις αλλαγές χωρίς εκπροσώπηση. Το νομικό θεσμικό και οικονομικό αδιέξοδο των δευτεροβάθμιων οργανώσεων έρχεται να συνθέσει ένα περιβάλλον που οδηγεί ακόμα και τους επαγγελματίες του αγροτικού χώρου σε μεγάλα αδιέξοδα.\nΕφόσον ο Υπουργός Αγροτικής Ανάπτυξης και Τροφίμων αλλά και ο Πρωθυπουργός επιθυμούν έξοδο της χώρας από την κρίση με «όχημα» τον αγροτικό τομέα, θα πρέπει πολύ γρήγορα (χθες κιόλας) να αναλάβουν συγκεκριμένες πρωτοβουλίες και δράσεις προς αυτή την κατεύθυνση. Δεν μπορεί ακόμα και τώρα που ήρθε το πραγματικό πρόβλημα κάποιοι να αποφασίζουν για «εμάς χωρίς εμάς».\nΓΡΑΦΕΙΟ ΤΥΠΟΥ ΕΑΣ ΑΜΥΝΤΑΙΟΥ\nΑναρτήθηκε από Παρατηρητής στις 11:26 π.μ.


Παίρνει μια ακόμα ευρωπαϊκή κούπα - Πολο - gavros.gr\nΠαρασκευή, 30 Νοεμβρίου 2018 - 08:01\nΠανέτοιμος ώστε να κατακτήσει έναν ακόμα τίτλο μέσα στο 2018, τον 5ο κατά σειρά είναι ο Ολυμπιακός. Η ανδρική ομάδα πόλο του Θρύλου αντιμετωπίζει την Φερεντσβάρος την Παρασκευή (30/11, 21:00, Live στο gavros.gr) στον τελικό του Σούπερ Καπ και θέλει να κατακτήσει ένα ακόμα βαρύτιμο τρόπαιο.\nΟι πρωταθλητές Ευρώπης μετά την κατάκτηση του LEN Champions League και τον θρίαμβο μέσα στη Γένοβα επί της Προ Ρέκο, λαμβάνει μέρος για δεύτερη φορά σε τελικό Σούπερ Καπ διεκδικώντας μάλιστα τον 4ο ευρωπαϊκό τίτλο του τμήματος.\nΗ Φερεντσβάρος δεν είναι καμμία τυχαία ομάδα. Έχει 22 πρωταθλήματα και 17 κύπελλα στην Ουγγαρία, ενώ πέρσι κατέκτησε την κορυφή μετά από 18 χρόνια. Παράλληλα οι κάτοχοι του Euro Cup για δύο σερί χρονιές αγνοούν την ήττα στην έδρα τους, την πισίνα Κομιάντι, σε ευρωπαϊκές διοργανώσεις από το 2011.\nΩστόσο ο Θρύλος είναι πανέτοιμος προκειμένου να πάρει τη νίκη, να σπάσει το σερί των Ούγγρων και έτσι να κατακτήσει αυτός το Σούπερ Καπ Ευρώπης.


Ορθόδοξη Mπλογκόσφαιρα: ΣΤΟΝ ΕΦΙΑΛΤΗ ΤΗΣ ΝΕΑΣ ΕΠΟΧΗΣ\nΤο εικοσιτρία τοις εκατό (23%) των Αµερικανών πιστεύει στηµετενσάρκωση. Σαράντα εκατοµµύρια Αµερικανοί πιστεύουν στηναστρολογία, και ο αντίστοιχος αριθµός παγκοσµίως είναι ένα δισεκατοµµύριο. Το περιοδικό Forbes Magazine εκτιµά ότι η (φανερή) Νεοεποχική αγορά έχει τζίρο 3.43 δισεκατοµµύρια δολλάρια ετησίως.\nΗ φιλοσοφία της "∆ύναµης" που τόσο παραστατικά απεικονίστηκε στην τριλογία: «Ο Πόλεµος των Άστρων », είναι ένα απ' τα βασικά δόγµατα του “Ευαγγελίου” της Νέας Εποχής. Οι ταινίες αυτές, µ' ένα λεπτό και διασκεδαστικό τρόπο, εξέθεσαν εκατοµµύρια νεαρά µυαλά στο Νεοεποχικό πρότυπο του ήρωα ιππότη Jedi. Υπάρχουν πάνω από200.000 δεδηλωµένες µάγισσες στην Αµερική. Ένας µεγάλος άγνωστος αριθµός µαγισσών παραµένει αδήλωτος. Η χρήση µέντιουµ από δικηγόρους και αστυνοµικά τµήµατα είναι πολύ πιο συνηθισµένη σήµερα παρά ποτέ άλλοτε. Η αλυσίδα των βιβλιοπωλείων Β. Dalton ανέφερε µια αύξηση της τάξης του 95 τοις εκατό στις πωλήσεις Νεοεποχικών βιβλίων µια εβδοµάδα µετά τη µίνι τηλεοπτική σειρά τηςΣίρλεϋ Μακλέιν, "Out on a Limb" ("Χωρίς υποστήριξη"), ενώ οι πωλήσεις συνεχίζουν ν' αυξάνουν σταθερά.\nΟ Robert Muller, πρώην βοηθός του γενικού γραµµατέα των Ηνωµένων Εθνών, έχει γράψει ένα βιβλίο µε τίτλο "The New Genesis: Shaping aGlobal Spirituality" ("Η Νέα Γένεση: ∆ιαµορφώνοντας µια Παγκόσµια Πνευµατικότητα"), το οποίο απαιτεί µια παγκόσµια "Νέα Τάξη" που θα βασίζεται σε πολλές απ' τις αρχές της φιλοσοφίας της Νέας Εποχής. Ο Dr Jean Houston, ένας απ' τους πιο φηµισµένους ηγέτες της Νέας Εποχής, αναφέρει ότι διηύθυνε ένα εντατικό τριήµερο εργαστηριακό πρόγραµµα για 150 ανώτερους κυβερνητικούς αξιωµατούχους, καθώς και άλλα παρόµοια προγράµµατα στα οποία συµµετείχαν κορυφαία διοικητικά στελέχη µεγάλων επιχειρήσεων και κυβερνητικοί αξιωµατούχοι των Η.Π.Α.\nΠενηνταδύο εκδοτικοί οίκοι έχουν σχηµατίσει από κοινού τη λεγόµενη Νεοεποχική Συµµαχία Εκδόσεων και Εµπορίας (New Age Publishing andRetail Alliance), που το σλόγκαν της είναι "Μια Συνείδηση που η Ώρα της Έχει Φτάσει". Συνολικά, το ύψος των πωλήσεων των Νεοεποχικών βιβλίων ανέρχεται στο 1 δισεκατοµµύριο δολλάρια το χρόνο. Ο καθηγητής Carl Raschke, του Πανεπιστηµίου του Denver, επικριτής της Νέας Εποχής, ονοµάζει το κίνηµα αυτό την "πιο ισχυρή κοινωνική δύναµη των Η.Π.Α. σήµερα." Και προσθέτει: "Εάν το δει κανείς προσεκτικά βλέπει ότι αντιπροσωπεύει µια ολοκληρωτική απόρριψη των Χριστιανικών και των θεµελιωδών Αµερικανικών αρχών" Τα παραδείγµατα αυτά δεν είναι παρά η κορυφή του παγόβουνου ... … Πάνω από τα µισά βιβλία που κυκλοφορούν στα βιβλιοπωλεία στην κατηγορία "Ψυχολογία / Προσωπική Βοήθεια" βασίζονται, σε ένα µεγάλο βαθµό ή και καθ' ολοκληρία, σε παραλλαγές της Νεοεποχικής ψυχολογίας. Ο ανύποπτος καταναλωτής, για παράδειγµα, ο οποίος ψάχνει για ένα βιβλίο σχετικά µε την επίλυση των συναισθηµατικών του ταραχών, ή για την εξασφάλιση περισσότερης ευτυχίας, ή την επίλυση των οικογενιακών του προβληµάτων, µπορεί εύκολα να αγοράσει ένα βιβλίο που να βασίζεται σε Νεοεποχικές αρχές, χωρίς καν να το καταλάβει, εφόσον δεν θα υπάρχει κάποια εµφανής ένδειξη. Ένας από τους ιδρυτές της σύγχρονης Νεοεποχικής ψυχολογίας είναι ο Carl Jung.\nΚατά τη διάρκεια της παγκοσµίου φήµης καριέρας του, ο Jung υποστήριξε σθεναρά την άποψη ότι το πνεύµα δεν έχει ανεξάρτητη υπόσταση. Έγραψε τόµους ολόκληρους ψυχολογικής σκέψης βασισµένης στην πεποίθηση ότι βρίσκονταν σε επαφή µε φαινοµενικά υπερφυσικές δυνάµεις που ήταν µέρος του "Συλλογικού Υποσυνείδητου", ένα είδος ανθρώπινου συλλογικού πνευµατικού τοµέα, ο οποίος εµπεριέχει όλες τις πλευρές της ανθρώπινης εµπειρίας και της ψυχικής συγκρότησης. Μόνο προς το τέλος της µεγάλης καριέρας του κατάλαβε ότι είχε καταληφθεί και συντριβεί από δυνάµεις που ξέφευγαν από τον έλεγχο του. Τελικά παραδέχτηκε ότι ο αόρατος φίλος του, επ' ονόµατιΦιλήµων, ήταν µια ανεξάρτητη πνευµατική οντότητα: «O Φιλήµων εκπροσωπούσε µια δύναµη, που δεν ήταν ο εαυτός µου... Αυτός µου δίδαξε την ψυχική αντικειµενικότητα...Μερικές φορές µου φαινόταν πολύ πραγµατικός, λες και ήταν ζωντανή προσωπικότητα ... Έκανα βόλτες µαζί του στον κήπο και για µένα ήταν αυτό που οι Ινδοί ονοµάζουν γκουρού». Πράγµατι, η πηγή έµπνευσης και γνώσης του Jung ήταν ένα προσκολούµενο φιλικό του πνεύµα (δαίµονας), που ήταν και ο πραγµατικός συγγραφέας του βιβλίου του µε τίτλο "Ψυχολογία του Βάθους"! Εδώ, στο επίκεντρο ενός τεράστιου ποσοστού ψυχολογιών που βασίζονται στη Νέα Εποχή βλέπουµε τις έξυπνες κινήσεις των απατηλών δαιµόνων. Στο χώρο της Εκπαίδευσης (από το νηπιαγωγείο µέχρι και το λύκειο) ο πνευµατικός ανθρωπισµός έχει καταλάβει σε πολλά καίρια σηµεία, αν και όχι τόσο, όσο σε άλλους τοµείς. Απο µια πλευρά, βλέπουµε στην εκπαίδευση ότι είναι δυνατό να συνδυάζονται ο κοσµικός ανθρωπισµός και ο Νεοεποχικός (ψευδο) πνευµατικός ανθρωπισµός και να λειτουργούν ο ένας µετά τον άλλο, παρ' ότι οι φιλοσοφίες τους είναι διαφορετικές. Πολλοί Χριστιανοί συγγραφείς έχουν σηµάνει συναγερµό στη Χριστιανική κοινότητα σχετικά µε την ισχυρή επιρροή των κοσµικών ανθρωπιστικών διδασκαλιών για τη "∆ιευκρίνηση Αξιών" στα σχολεία, σε Εθνικό (Αµερικανικό) επίπεδο. Σ' αυτή την περίπτωση, οι απόλυτες ηθικές αξίες που θεσπίζει η Βίβλος παραγκωνίζονται µε την αιτιολογία ότι αποτελούν απλά ένα µόνο εναλλακτικό σύστηµα αξιών µεταξύ άλλων.\nΟι µαθητές που διδάσκονται τη "∆ιευκρίνηση Αξιών" µαθαίνουν να χρησιµοποιούν τα δικά τους (υποκειµενικά) αισθήµατα, ως ηθικούς καθοδηγητές, για το καλό και το κακό, την αλήθεια και το ψέµα! Η χρησιµοποίηση των προσωπικών αντιλήψεων του ανθρώπου σαν µέτρο για την ηθική συµπεριφορά και άποψη για τον κόσµο, συνεπάγεται την ύπαρξη της δυνατότητας της αυτο-αιτιολόγησης συµπεριφορών και ενεργειών που δεν βασίζονται στη διδασκαλία της Βίβλου. Η "∆ιευκρίνηση Αξιών" δέχεται επίσης τον Νεοεποχικό πνευµατικό ανθρωπισµό σαν µια βιώσιµη, απόλυτα δικαιολογηµένη επιλογή, εφόσον οι απόψεις της "φαίνονται συνετές" στο µαθητή. Επίσης, στον ίδιο αυτό τοµέα της εκπαίδευσης, µια καινούργια άποψη, βασισµένη σε Νεοεποχικές αντιλήψεις, και αποκαλούµενη "Συρρέουσα Εκπαίδευση ", κερδίζει γρήγορα έδαφος. Εµπνευσµένη από την ∆όκτοραΒeverly Galyean, αυτή η αλυσίδα σκέψης γίνεται αποδεκτή µε αυξανόµενη ταχύτητα σε εκπαιδευτικούς και ψυχιατρικούς κύκλους…\n7 ΦΕΒΡΟΥΑΡΙΟΥ 2011


ΝΤΕΝ ΧΑΑΓΚ - ΦΚ ΑΪΝΤΧΟΦΕΝ (17/05/2022) | ΠΡΟΓΝΩΣΤΙΚΑ - ΣΤΟΙΧΗΜΑ\nΑρχική Αναλύσεις ΝΤΕΝ ΧΑΑΓΚ – ΦΚ ΑΪΝΤΧΟΦΕΝ\nΝΤΕΝ ΧΑΑΓΚ - ΦΚ ΑΪΝΤΧΟΦΕΝ (17.05.2022 21:00)\nΔεύτερος γύρος των πλέι οφ ανόδου στην Α’ Ολλανδίας. Διπλοί αγώνες. Δεν ισχύει ο κανονισμός του εκτός έδρας γκολ, σε περίπτωση που το συνολικό σκορ των δύο αγώνων είναι ισόπαλο, ακολουθεί παράταση και αν χρειαστεί πέναλτι. Ακολουθεί ρεβάνς στην έδρα της ΦΚ Αϊντχόφεν στις 21/5.\nΠροηγούμενο ματς: Ζευγάρωσε τις νίκες της απέναντι στην Μπρέντα, μετά το εντός έδρας 2-1 πριν τρεις ημέρες. Αρκετά τυχερή επικράτηση, αφού η αντίπαλος απώλεσε ορισμένες μεγάλες ευκαιρίες με το σκορ στο 0-0, ενώ η ίδια παρουσιάστηκε ακίνδυνη και φοβισμένη. Μέσα σε τρία λεπτά (76′-79′) κατάφερε να πάρει το προβάδισμα πρόκρισης και να τελειώσει την ιστορία του ζευγαριού. Στα χασομέρια απλώς δέχτηκε το 2-1.\nΤο πρώτο βήμα έγινε για την ομάδα της Χάγης, που προσπαθεί να επιστρέψει στην Eredivisie με ένα ρόστερ νεανικό, αλλά γεμάτο ενθουσιασμό. Ο σκόρερ Φερχέιντ (36/30) απουσίασε στα δύο παιχνίδι με την Μπρέντα αλλά είναι διαθέσιμος σήμερα και αναμένεται να βοηθήσει τα μέγιστα.\nΠροηγούμενο ματς: Πήρε την πρόκριση μετά το εντός έδρας 3-1 απέναντι στην Ντε Γκράαφτσαπ πριν από τρεις ημέρες. Το σκορ διαμορφώθηκε μέχρι το 24′ (!) με την ίδια να μπαίνει με το «μαχαίρι στα δόντια» και να προβαίνει σε άριστη διαχείριση του αποτελέσματος στην συνέχεια.\nΈχει ξεπεράσει την φετινή σεζόν κάθε προσδοκία και για πρώτη φορά μετά το 2016 φτάνει σε δεύτερο γύρο πλέι οφ ανόδου. Το εμπόδιο της Ντεν Χάαγκ σε καμία περίπτωση δεν είναι απαγορευτικό, ωστόσο ταξιδεύει στην Χάγη με την παράδοση να είναι τρομακτικά εναντίον της. Τραυματίστηκε και θα λείψει ο φορ Νταλχάουζ (34/8), πάντα εκτός 1-2 μακροχρόνιοι.\nΝΤΕΝ ΧΑΑΓΚ - ΦΚ ΑΪΝΤΧΟΦΕΝ ΠΡΟΓΝΩΣΤΙΚΑ\nΔύο ομάδες αρκετά επιθετικές που από την αρχή της σεζόν μας προσφέρουν παιχνίδια ανοιχτά με πολλά γκολ και φάσεις. Σίγουρα υπάρχει το κίνητρο της ανόδου, αλλά δεν πρόκειται να αλλάξουν εντελώς την αγωνιστική τους φιλοσοφία. Η Ντεν Χάαγκ πάντως στην έδρα της εμπνέει μεγάλη σιγουριά και έχει την παράδοση τρομερά υπέρ της. Θα πάμε με τον άσο σε απόδοση 2.35.\n1 ΣΕ ΑΠΟΔΟΣΗ 2.35\n2.65 3.15 2.67 U 1.72O 2.05\n2.70 3.40 2.70 U 1.72O 2.07\n2.70 3.22 2.71 U 1.74O 2.10\n2.65 3.20 2.70 U 1.73O 1.95\n1.08 10.25 25.00 U 3.70O 1.27


Τέσσερις Εποχές - Ποιητικό Ημερολόγιο 2016 | CultureNow.gr\nΑρχική Σελίδα » Βιβλίο » Νέα » Τέσσερις Εποχές – Ποιητικό Ημερολόγιο 2016\nCULTURENOW / 29-09-2015 / 10:29\nΑπό τις εκδόσεις Γκοβόστη κυκλοφορεί το ημερολόγιο, Τέσσερις Εποχές (Ποιητικό Ημερολόγιο 2016).\nΠοιητικά κατοικεί τον κόσμο ο άνθρωπος, είπε ο μεγάλος Γερμανός ποιητής Χέλντερλιν. Μπορώ να δω ένα πικρό χαμόγελο στα χείλη του αναγνώστη.\nΠοιητικά κατοικούμε αυτόν τον κόσμο που καταστρέφουμε καθημερινά; Ναι, ποιητικά, γιατί όπως είπε ένας άλλος μεγάλος Γερμανός ποιητής, ο Ρίλκε: Το Ωραίο δεν είναι παρά η αρχή του Τρομερού!\nΕίμαστε καταδικασμένοι ως είδος να ξεκινάμε από το Ωραίο και να πρέπει να περάσουμε από το Τρομερό, για επιστρέψουμε στην αφετηρία μας πιο δυνατοί, πιο βέβαιοι για την αξία της.\nΗ ποίηση ξεκινάει από το Ωραίο και δεν το χάνει ποτέ από το βλέμμα της. Πορεύεται μαζί μας μέσα στον τρόμο της Ιστορίας και μας παρηγορεί, φροντίζει να μην χάσουμε τον δρόμο μας, τον στόχο μας, ανάμεσα στα πιο τρομακτικά βιώματα.\nΣτην πραγματικότητα, η φύση είναι η αστέρευτη πηγή της ποίησης. Από το πρώτο-πρώτο ολοκληρωμένο ποίημα, την αριστουργηματική Ιλιάδα, η ποιητική τέχνη «δουλεύει» με σύμβολα από την φύση. Δεν εγκατέλειψε ποτέ το φυσικό σύμβολο, ακόμη κι όταν άλλαξε ρυθμό και αίσθημα, με τον ερχομό του Μοντερνισμού. Ίσα-ίσα οι δεσμοί της με την φύση έγιναν πιο δυνατοί.\nΓιατί συμβαίνει αυτό; Γιατί η ποίηση είναι ρυθμός και αναλογία – ήχων και ιδεών. Κι αν υπάρχει κάπου πάνω στον κόσμο ρυθμός και αναλογία είναι στην φύση, στην φύση που αποτελεί την βάση της οργάνωσης κάθε κοινωνικής ζωής – ακόμα κι όταν την πληγώνουμε.\nΜπορεί, κλεισμένοι στις πόλεις να έχουμε χάσει την άμεση επαφή μαζί της, αλλά οι βροχές έρχονται πάντα το φθινόπωρο και τα καρπούζια γεμίζουν τους πάγους των οπωροπωλείων τον Αύγουστο και ο άνεμος σφυρίζει –έστω τις δορυφορικές κεραίες- τον χειμώνα: ο ήχος του έχει την ίδια χροιά, σαν να μας τυλίγει η απεραντοσύνη του σύμπαντος.\nΓι’ αυτό, όταν οι Εκδόσεις Γκοβόστη, μου πρότειναν ένα ποιητικό ημερολόγιο, το πρώτο που σκέφτηκα ήταν η βαθιά σχέση της ποίησης με τον ετήσιο κύκλο και την σφραγίδα του στην ζωή μας. Βέβαια, μεγάλο μέρος της παραδοσιακής σχέσης του ετήσιου κύκλου με την κοινωνική μας ζωή αποτελεί πια παρελθόν. Αλλά μεγάλο μέρος ζει, παραμένει αλώβητο και έτσι θα παραμείνει. Μπορεί να μην βλέπουμε παντού αγριολούλουδα, αλλά η γλυκιά εαρινή μελαγχολία βασιλεύει ακόμα τον Απρίλη. Μπορεί να μην οργώνουμε με υποζύγια, αλλά το οργωμένο χώμα μυρίζει το ίδιο: σφρίγος της γης που ετοιμάζεται να ζευγαρώσει με τους σπόρους.\nΔεν χρειάστηκε καν να ψάξω για να βρω τα σχετικά ποιήματα – ήταν σχεδόν μπροστά μου. Και ήταν τόσα πολλά -σχεδόν το σύνολο της ποίησής μας- που έπρεπε να επιλέξω. Και δεν ήθελα να επιλέξω. Αλλά οι μέρες του χρόνου είναι 365. Μοναδική παρηγοριά, το γεγονός πως κάθε ποίημα είναι μια πόρτα για το απέραντο, για το αιώνιο. Και κάθε ποίημα είναι ένα παράθυρο στο φυσικό ιδανικό, σε μιαν εικόνα που απαθανατίζει κάποιο φυσικό στοιχείο.\nΤότε σκέφτηκα τους πρώτους φυτολόγους, αυτούς τους επιστήμονες που θέλησαν να ταξινομήσουν το αταξινόμητο. Τα βιβλία τους περιλάμβαναν εικόνες των φυτών και των καρπών τους, που τελικά ήταν μικρά έργα τέχνης. Μπορεί να επέδιδαν –όσο τους επέτρεπαν οι τεχνικές της τυπογραφίας- λεπτομερώς τα φυτά και τους καρπούς, αλλά οι γραμμές -στην αρχή- και έπειτα τα χρώματα, ζητούσαν να ξεφύγουν, να πλημμυρίσουν με ποίηση το χαρτί – και το κατάφερναν. Γιατί, λοιπόν, να μην πρότεινα την διακόσμηση του ημερολογίου με τέτοιες εικόνες; Ήταν σαν να είχαν βγει μέσα από τα ποιήματα.\nΎστερα, ανήκαν στις πρώτες προσπάθειες να φτάσει το βιβλίο της φυτολογίας στα χέρια κάθε ενδιαφερόμενου, να αναπτυχθεί η γνώση σε δημόσιο, κοινωνικό επίπεδο. Κι αν οι εικόνες αυτές ταίριαζαν με την ποίηση, ταίριαζαν και με τις Εκδόσεις Γκοβόστη, οι οποίες συμπληρώνουν εφέτος 90 χρόνια εκδοτικής παρουσίας και πνευματικής δραστηριότητας, για δύο λόγους. Πρώτα-πρώτα επειδή Εκδόσεις Γκοβόστη στάθηκαν στην εκδοτική πρωτοπορία, χαρίζοντας στους Έλληνες αναγνώσματα καινοτόμα και έπειτα συνδέθηκαν με την Ιστορία της νεότερης ποίησής μας. Ο Γιάννη Ρίτσος και Νικηφόρος Βρεττάκος υπήρξαν δύο από τα σπουδαιότερα παραδείγματα ποιητών, οι οποίοι πρωτοεμφανίστηκαν με την σφραγίδα των Εκδόσεων Γκοβόστη.\nΈνα μείγμα, ένα μείγμα ποιητικό είναι, λοιπόν, αυτό το ημερολόγιο. Λόγος, εικόνα, πνευματική δημιουργία αποτελούν τα συστατικά του. Ελπίζω ν’ αφήσουν στις μέρες των αναγνωστών κάποια ίχνη φαντασίας και γνώσης.\nΠληροφορίες έκδοσης: ISBN: 960-446-106-6, Έτος έκδοσης: 2015, Διαστάσεις: 12 x 16, Σελίδες: 368\nΔεν πέθανα εγκαίρως - Ρέα Βιτάλη


ΤΗΣ ΝΥΦΗΣ ΠΟΥ ΚΑΚΟΠΑΘΗΣΕ.. (ΠΑΡΑΛΟΓΗ) ΠΑΝΤΑΖΟΠΟΥΛΟΥ ΣΑΒΙΝΑ ΜΑΝΤΑ ΠΟΛΥΤΙΜΗ - PDF\nΤΗΣ ΝΥΦΗΣ ΠΟΥ ΚΑΚΟΠΑΘΗΣΕ.. (ΠΑΡΑΛΟΓΗ) ΠΑΝΤΑΖΟΠΟΥΛΟΥ ΣΑΒΙΝΑ ΜΑΝΤΑ ΠΟΛΥΤΙΜΗ\nDownload "ΤΗΣ ΝΥΦΗΣ ΠΟΥ ΚΑΚΟΠΑΘΗΣΕ.. (ΠΑΡΑΛΟΓΗ) ΠΑΝΤΑΖΟΠΟΥΛΟΥ ΣΑΒΙΝΑ ΜΑΝΤΑ ΠΟΛΥΤΙΜΗ"\n1 ΤΗΣ ΝΥΦΗΣ ΠΟΥ ΚΑΚΟΠΑΘΗΣΕ.. (ΠΑΡΑΛΟΓΗ) ΠΑΝΤΑΖΟΠΟΥΛΟΥ ΣΑΒΙΝΑ ΜΑΝΤΑ ΠΟΛΥΤΙΜΗ\n2 ΒΙΒΛΙΟ ΣΕΛΙΔΕΣ : 28 30\n4 ΕΙΣΑΓΩΓΙΚΟ: Η ΜΕΤΑΒΟΛΗ ΤΗΣ ΤΥΧΗΣ ΗΤΑΝ ΠΟΛΥ ΣΥΝΗΘΙΣΜΕΝΟ ΘΕΜΑ ΣΤΟ ΘΕΑΤΡΟ ΑΠΟ ΤΗΝ ΕΠΟΧΗ ΤΗΣ ΑΡΧΑΙΟΤΗΤΑΣ ΑΚΟΜΗ. ΕΚΤΟΣ ΟΜΩΣ ΑΠΟ ΤΟ ΘΕΑΤΡΟ ΤΟ ΙΔΙΟ ΘΕΜΑ ΣΥΝΑΝΤΑΜΕ ΣΥΧΝΑ ΚΑΙ ΣΤΟΥΣ ΑΡΧΑΙΟΥΣ ΕΛΛΗΝΕΣ ΛΥΡΙΚΟΥΣ. ΠΑΝΩ ΣΕ ΑΥΤΟ ΤΟ ΘΕΜΑ ΒΑΣΙΖΕΤΑΙ ΚΑΙ Η ΠΑΡΑΛΟΓΗ ΜΕ ΤΗΝ ΟΠΟΙΑ ΘΑ ΑΣΧΟΛΗΘΟΥΜΕ ΣΗΜΕΡΑ!\n6 ΧΑΡΑΚΤΗΡΙΣΤΙΚΑ ΤΩΝ ΠΑΡΑΛΟΓΩΝ ΠΟΥ ΕΝΤΟΠΙΖΟΝΤΑΙ ΣΤΟ ΤΡΑΓΟΥΔΙ: 1. ΠΟΛΥΣΤΙΧΑ ΤΡΑΓΟΥΔΙΑ ( 53 ΣΤΙΧΟΙ ). 2. ΑΦΗΓΗΜΑΤΙΚΑ ΤΡΑΓΟΥΔΙΑ (ΚΑΠΟΙΟΣ ΑΦΗΓΗΤΑΙ ΤΑ ΓΕΓΟΝΟΤΑ ΠΟΥ ΣΥΝΕΒΑΙΝΑΝ Κ Η ΑΦΗΓΗΣΗ ΔΙΑΚΟΠΤΕΤΑΙ ΑΠΟ ΔΙΑΟΛΟΓΟ ΑΝΑΜΕΣΑ ΣΤΑ ΠΡΟΣΩΠΑ). 3. ΕΞΙΣΤΟΡΟΥΝ ΔΡΑΜΑΤΙΚΕΣ ΠΕΡΙΠΕΤΕΙΕΣ ΤΗΣ ΖΩΗΣ ΠΡΑΓΜΑΤΙΚΕΣ Η ΜΗ (ΜΙΑ ΠΛΟΥΣΙΑ ΚΟΡΗ ΠΑΝΤΡΕΥΕΤΑΙ ΜΕ ΟΛΕΣ ΤΙΣ ΤΙΜΕΣ ΚΑΙ ΤΕΛΙΚΑ ΚΑΤΑΛΗΓΕΙ ΝΑ ΓΥΡΙΖΕΙ ΠΑΜΦΤΩΧΗ ΣΤΟ ΠΑΤΡΙΚΟ ΤΗΣ ΓΙΑ ΝΑ ΕΡΓΑΣΤΕΙ ΩΣ ΔΟΥΛΑ). 4. ΟΙ ΠΑΡΑΛΟΓΕΣ ΑΠΟΤΕΛΟΥΝ ΤΟ ΠΑΛΑΙΟΤΕΡΟ ΣΤΡΩΜΑ ΤΩΝ ΔΗΜΟΤΙΚΩΝ ΜΑΣ ΤΡΑΓΟΥΔΙΩΝ (ΠΡΩΤΗ ΠΕΡΙΟΔΟΣ: 10 Ος ΑΙΩΝΑΣ ).\n7 ΠΡΟΣΩΠΑ ΤΗΣ ΠΑΡΑΛΟΓΗΣ ( ΣΧΕΣΕΙΣ ΜΕΤΑΞΥ ΤΟΥΣ) ΕΛΕΝΗ ΓΥΝΑΙΚΑ ΤΟΥ ΝΙΟΥ, ΚΟΡΗ ΤΗΣ ΚΥΡΑΣ ΜΑΝΑ/ΚΥΡΑ ΜΗΤΕΡΑ ΕΛΕΝΗΣ ΚΑΙ ΤΩΝ ΑΔΕΡΦΩΝ, ΚΥΡΑ ΤΟΥ ΣΠΙΤΙΟΥ, ΣΥΖΥΓΟΣ ΤΟΥ ΠΑΤΕΡΑ ΔΟΥΛΕΣ ΝΙΟΣ ΠΑΤΕΡΑΣ ΑΔΕΡΦΙΑ ΠΕΘΕΡΑ ΠΕΘΕΡΟΣ ΕΡΓΑΖΟΝΤΑΙ ΓΙΑ ΤΗΝ ΟΙΚΟΓΕΝΕΙΑ ΤΗΣ ΕΛΕΝΗΣ ΣΥΖΥΓΟΣ ΤΗΣ ΕΛΕΝΗΣ, ΓΙΟΣ ΠΕΘΕΡΟΥ ΚΑΙ ΠΕΘΕΡΑΣ ΠΑΤΕΡΑΣ ΤΗΣ ΕΛΕΝΗΣ ΑΔΕΡΦΙΑ ΤΗΣ ΕΛΕΝΗΣ ΠΕΘΕΡΑ ΤΗΣ ΕΛΕΝΗΣ Κ ΜΑΝΑ ΤΟΥ ΝΙΟΥ ΠΕΘΕΡΟΣ ΤΗΣ ΕΛΕΝΗΣ Κ ΠΑΤΕΡΑΣ ΝΙΟΥ\n8 ΠΡΟΣΩΠΑ ΤΗΣ ΠΑΡΑΛΟΓΗΣ (ΟΙ ΙΔΙΟΤΗΤΕΣ ΤΟΥΣ) ΕΛΕΝΗ ΜΑΝΑ/ΚΥΡΑ ΔΟΥΛΕΣ ΝΙΟΣ ΠΑΤΕΡΑΣ ΑΔΕΡΦΙΑ ΠΕΘΕΡΑ ΠΕΘΕΡΟΣ ΘΕΟΣ ΚΥΡΑ ΤΟΥ ΚΟΣΜΟΥ ΠΡΩΤΑΓΩΝΙΣΤΙΚΟ ΠΡΟΣΩΠΟ ΤΗΣ ΙΣΤΟΡΙΑΣ (Η ΑΤΥΧΙΑ ΕΙΝΑΙ ΣΥΝΗΦΑΣΜΕΝΗ ΜΕ ΤΟ ΠΡΟΣΩΠΟ ΤΗΣ ΚΑΙ ΓΙ ΑΥΤΟ ΑΠΟΤΕΛΕΙ ΤΟ ΠΙΟ ΤΡΑΓΙΚΟ ΠΡΟΣΩΠΟ ΤΗΣ ΙΣΤΟΡΙΑΣ). ΣΥΜΠΡΩΤΑΓΩΝΙΣΤΙΚΟ ΠΡΟΣΩΠΟ (ΚΑΤΕΧΕΙ ΕΞΙΣΟΥ ΣΗΜΑΝΤΙΚΟ ΡΟΛΟ ΣΤΗΝ ΠΛΟΚΗ ΤΟΥ ΕΡΓΟΥ ΜΕ ΤΗΝ ΕΛΕΝΗ ΚΑΙ ΑΠΟΤΕΛΕΙ ΚΑΙ ΑΥΤΗ ΤΡΑΓΙΚΗ ΜΟΡΦΗ). ΒΟΗΘΗΤΙΚΟ ΠΡΟΣΩΠΟ ΤΟΥ ΕΡΓΟΥ (ΕΞΥΠΗΡΕΤΟΥΝ ΤΗΝ ΠΛΟΚΗ ΤΟΥ). ΔΕΥΤΕΡΕΥΟΝ ΠΡΟΣΩΠΟ ΤΗΣ ΙΣΤΟΡΙΑΣ. ΒΟΥΒΑ ΠΡΟΣΩΠΑ ΤΟΥ ΕΡΓΟΥ.\n9 Η ΘΕΣΗ ΤΗΣ ΓΥΝΑΙΚΑΣ ΣΤΟ ΟΙΚΟΓΕΝΕΙΑΚΟ ΚΑΙ ΚΟΙΝΩΝΙΚΟ ΠΕΡΙΒΑΛΛΟΝ (ΜΕ ΑΝΑΦΟΡΕΣ ΣΤΟ ΚΕΙΜΕΝΟ) Η ΘΕΣΗ ΤΗΣ ΓΥΝΑΙΚΑΣ ΓΕΝΙΚΑ ΣΤΗΝ ΚΟΙΝΩΝΙΑ ΚΑΙ ΤΗΝ ΟΙΚΟΓΕΝΕΙΑ: ΚΑΤΕΙΧΕ ΥΠΟΒΑΘΜΙΣΜΕΝΗ ΘΕΣΗ. Ο ΡΟΛΟΣ ΤΗΣ ΗΤΑΝ ΚΑΤΩΤΕΡΟΣ ΣΤΟ ΟΙΚΟΓΕΝΕΙΑΚΟ ΠΕΡΙΒΑΛΛΟΝ. ΗΤΑΝ ΥΠΟΧΡΕΩΜΕΝΗ ΝΑ ΥΠΑΚΟΥΕΙ. ΣΥΓΚΑΤΑΒΑΤΙΚΗ ΜΕ ΤΙΣ ΑΠΟΦΑΣΕΙΣ ΤΩΝ ΑΝΔΡΩΝ. ΑΒΟΥΛΗ (ΔΕΝ ΕΧΕΙ ΛΟΓΟ ΟΥΤΕ ΓΙΑ ΤΟΝ ΜΕΛΛΟΝΤΙΚΟ ΤΗΣ ΣΥΖΥΓΟ). ΟΙ ΓΥΝΑΙΚΕΣ ΘΕΩΡΟΥΝΤΑΝ ΒΑΡΟΣ ( ΟΙ ΓΟΝΕΙΣ ΘΕΩΡΟΥΣΑΝ ΑΤΥΧΙΑ ΝΑ ΑΠΟΚΤΗΣΟΥΝ ΚΟΡΗ ΑΝΤΙ ΓΙΑ ΓΙΟ ΓΙΑΤΙ ΕΠΡΕΠΕ ΝΑ ΤΗΝ ΠΡΟΙΚΙΣΟΥΝ ΓΙΑ ΝΑ ΤΗΝ ΠΑΝΤΡΕΨΟΥΝ = ΕΞΟΔΑ). Η ΘΕΣΗ ΤΗΣ ΓΥΝΑΙΚΑΣ ΣΤΗΝ ΚΟΙΝΩΝΙΑ ΚΑΙ ΤΗΝ ΟΙΚΟΓΕΝΕΙΑ ΣΤΟ ΣΥΓΚΕΚΡΙΜΕΝΟ ΕΡΓΟ: ΑΝΕΞΑΡΤΗΤΗ ΚΑΙ ΔΥΝΑΜΙΚΗ. ΜΕ ΠΡΟΣΩΠΙΚΗ ΑΠΟΨΗ / ΒΟΥΛΗΣΗ «ΣΤΙΧΟΣ 13». ΑΠΟΦΑΣΙΖΕΙ Η ΙΔΙΑ ΓΙΑ ΤΗΝ ΖΩΗ ΤΗΣ (ΑΝΕΞΑΡΤΗΤΗ) «ΣΤΙΧΟΙ 16-17». ΑΡΧΗΓΟΣ ΤΟΥ ΣΠΙΤΙΟΥ (Η ΚΥΡΑ ΕΊΝΑΙ ΤΟ ΣΤΗΡΙΓΜΑ ΤΟΥ ΣΠΙΤΙΟΥ ΚΑΙ ΤΗΣ ΟΙΚΟΓΕΝΕΙΑΣ). ΛΟΓΩ ΤΗΣ ΕΚΠΑΙΔΕΥΣΗΣ ΤΟΥΣ ΟΛΕΣ ΟΙ ΚΟΠΕΛΕΣ (ΠΛΟΥΣΙΕΣ Η ΦΤΩΧΕΣ ) ΕΙΝΑΙ ΕΡΓΑΤΙΚΕΣ «ΣΤΙΧΟΙ 23-24».\n10 Ο ΡΟΛΟΣ ΤΗΣ ΓΥΝΑΙΚΑΣ ΜΕΣΑ ΑΠΟ ΤΟ ΔΙΑΛΟΓΟ: ΕΚΦΡΑΖΕΙ ΤΗΝ ΠΡΟΣΩΠΙΚΗ ΤΗΣ ΒΟΥΛΗΣΗ «-ΘΕΛΩ ΝΑ ΠΑΩ ΣΤΗ ΜΑΝΑ ΜΟΥ ΝΑ ΠΑΩ ΣΤΑ ΓΟΝΙΚΑ ΜΟΥ». ΔΙΑΓΡΑΦΕΙ ΖΩΝΤΑΝΑ ΚΑΙ ΘΕΑΤΡΙΚΑ ΤΗ ΘΕΣΗ ΤΗΣ ΓΥΝΑΙΚΑΣ. ΦΑΝΕΡΩΝΕΙ ΤΗΝ ΕΡΓΑΤΙΚΟΤΗΤΑ ΤΗΣ ΓΥΝΑΙΚΑΣ ΑΝΕΞΑΡΤΗΤΑ ΑΠΟ ΤΗΝ ΚΑΤΑΓΩΓΗ ΤΗΣ «- ΝΑ ΠΙΩ ΔΩΤΕ ΜΟΥ ΤΟ ΝΕΡΟ ΚΑΙ ΑΜΑ ΣΑΣ ΚΟΥΒΕΝΤΙΖΩ ΝΑ ΠΕΙΤΕ ΤΗΣ ΚΥΡΟΥΛΑΣ ΣΑΣ ΓΙΑ ΔΟΥΛΑ ΝΑ ΜΕ ΠΑΡΕΙ». ΕΞΩΠΡΑΓΜΑΤΙΚΟΣ ΔΙΑΛΟΓΟΣ ΕΛΕΝΗΣ ΘΕΟΥ ΑΦΗΝΕΙ ΤΑ ΣΥΝΑΙΣΘΗΜΑΤΑ ΤΗΣ ΝΑ ΦΑΝΟΥΝ. ΕΚΦΡΑΖΕΙ ΟΤΙ Η ΓΥΝΑΙΚΑ ΣΤΗΡΙΖΕΙ ΤΟ ΣΠΙΤΙ ΚΑΙ ΦΡΟΝΤΙΖΕΙ ΓΙΑ ΤΗΝ ΟΡΓΑΝΩΣΗ ΚΑΙ ΤΗ ΣΩΣΤΗ ΤΟΥ ΛΕΙΤΟΥΡΓΙΑ «- ΚΥΡΑ ΜΙΑ ΞΕΝΗ ΕΛΑΧΕ ΣΤΗ ΒΡΥΣΗΝ ΑΠΟΚΑΤΟΥ ΚΑΙ ΜΑΣ ΕΠΑΡΑΚΑΛΕΣΕ ΓΙΑ ΔΟΥΛΑ ΝΑ ΤΗΝ ΠΑΡΕΙΣ». ΑΝΑΔΕΙΚΝΥΕΙ ΤΙΣ ΓΥΝΑΙΚΕΙΕΣ ΜΟΡΦΕΣ ΩΣ ΤΡΑΓΙΚΑ ΠΡΟΣΩΠΑ.\n11 ΘΕΜΑ ΠΑΡΑΛΟΓΗΣ:\n12 Η ΙΣΤΟΡΙΑ ΤΗΣ ΝΕΑΡΗΣ ΚΟΠΕΛΑΣ ΠΟΥ ΞΕΚΙΝΑ ΓΙΑ ΤΗ ΝΕΑ ΤΗΣ ΟΙΚΟΓΕΝΕΙΑ ΜΕ ΜΙΑ ΖΗΛΕΥΤΗ ΠΡΟΙΚΑ ΚΑΙ ΚΑΤΑΛΗΓΕΙ ΝΑ ΞΕΝΟΔΟΥΛΕΥΕΙ, ΑΠΟΤΕΛΕΙ ΧΑΡΑΚΤΗΡΙΣΤΙΚΟ ΔΕΙΓΜΑ ΤΩΝ ΕΝΑΛΛΑΓΩΝ ΠΟΥ ΕΠΙΦΥΛΑΣΣΕΙ Η ΤΥΧΗ ΓΙΑ ΤΟΥΣ ΑΝΘΡΩΠΟΥΣ. ΤΟ ΓΕΓΟΝΟΣ ΟΤΙ ΚΑΝΕΙΣ ΔΕΝ ΜΠΟΡΕΙ ΠΟΤΕ ΝΑ ΕΙΝΑΙ ΒΕΒΑΙΟΣ ΓΙΑ ΤΗΝ ΠΟΡΕΙΑ ΠΟΥ ΘΑ ΑΚΟΛΟΥΘΗΣΕΙ Η ΖΩΗ ΤΟΥ ΚΑΙ ΟΙ ΕΝΤΟΝΕΣ ΑΝΑΤΡΟΠΕΣ ΠΟΥ ΜΠΟΡΕΙ ΝΑ ΣΥΜΒΟΥΝ ΑΠΟ ΤΗ ΜΙΑ ΣΤΙΓΜΗ ΣΤΗΝ ΑΛΛΗ, ΕΚΦΡΑΖΟΥΝ ΑΠΟΛΥΤΑ ΤΙΣ ΔΙΑΚΥΜΑΝΣΕΙΣ ΠΟΥ ΕΧΕΙ ΣΥΧΝΑ Η ΖΩΗ ΚΑΙ ΣΥΓΚΙΝΕΙ ΤΟΥΣ ΑΝΘΡΩΠΟΥΣ, ΚΑΘΩΣ ΑΝΤΙΛΑΜΒΑΝΟΝΤΑΙ ΠΩΣ ΑΝΤΙΣΤΟΙΧΕΣ ΜΕΤΑΒΟΛΕΣ ΕΝΔΕΧΕΤΑΙ ΝΑ ΣΥΜΒΟΥΝ ΚΑΙ ΣΤΟΥΣ ΙΔΙΟΥΣ. ΤΟ ΑΝΑΠΑΝΤΕΧΟ ΠΕΡΑΣΜΑ ΑΠΟ ΤΗ ΧΑΡΑ ΚΑΙ ΤΗΝ ΑΦΘΟΝΙΑ, ΣΤΗ ΦΤΩΧΕΙΑ ΚΑΙ ΣΤΗ ΘΛΙΨΗ ΠΟΥ ΒΙΩΝΕΙ Η ΝΥΦΗ ΤΗΣ ΙΣΤΟΡΙΑΣ, ΚΕΝΤΡΙΖΕΙ ΤΟ ΕΝΔΙΑΦΕΡΟΝ ΤΟΥ ΛΑΪΚΟΥ ΔΗΜΙΟΥΡΓΟΥ ΑΚΡΙΒΩΣ ΓΙΑΤΙ ΤΟ ΜΕΛΛΟΝ ΚΑΘΕ ΑΝΘΡΩΠΟΥ ΕΙΝΑΙ ΑΔΗΛΟ. ΓΙΑ ΤΟ ΛΟΓΟ ΑΥΤΟ Ο ΛΑΪΚΟΣ ΠΟΙΗΤΗΣ ΦΡΟΝΤΙΖΕΙ ΜΕΣΩ ΤΗΣ ΙΣΤΟΡΙΑΣ ΑΥΤΗΣ ΝΑ ΠΕΡΑΣΕΙ ΣΕ ΟΛΟΥΣ ΤΟΥΣ ΑΚΡΟΑΤΕΣ-ΑΝΑΓΝΩΣΤΕΣ, ΤΟ ΜΗΝΥΜΑ ΟΤΙ ΟΦΕΙΛΟΥΜΕ ΝΑ ΕΙΜΑΣΤΕ ΠΡΟΕΤΟΙΜΑΣΜΕΝΟΙ ΓΙΑ ΠΙΘΑΝΕΣ ΑΝΑΤΡΟΠΕΣ ΣΤΗ ΖΩΗ ΜΑΣ.\n13 ΑΛΛΑ ΘΕΜΑΤΑ ΠΟΥ ΠΗΓΑΖΟΥΝ ΑΠO ΤΟ ΣΥΓΚΕΚΡΙΜΕΝΟ ΤΡΑΓΟΥΔΙ: ΣΤΕΝΗ ΣΧΕΣΗ ΜΑΝΑΣ ΚΟΡΗΣ. ΠΡΟΞΕΝΕΙΟ (ΓΙΑ ΝΑ ΠΑΝΤΡΕΥΤΕΙ ΜΙΑ ΚΟΠΕΛΑ). ΠΡΟΙΚΑ (ΓΙΑ ΝΑ ΠΑΝΤΡΕΨΟΥΝ ΜΙΑ ΚΟΠΕΛΑ). ΜΕΤΑΒΟΛΗ ΤΗΣ ΤΥΧΗΣ. ΕΝΤΟΝΗ ΠΙΣΤΗ ΣΤΟ ΘΕΟ.\n14 ΣΤΟΙΧΕΙΑ ΤΡΑΓΩΔΙΑΣ ΣΤΟ ΤΡΑΓΟΥΔΙ: 1. ΠΕΡΙΠΕΤΕΙΑ (ΕΝΑΛΛΑΓΕΣ ΣΤΗ ΖΩΗ ΤΟΥ ΗΡΩΑ ΧΩΡΙΣ ΤΗ ΔΙΚΗ ΤΟΥ ΕΥΘΥΝΗ). Διακρίνουμε τη βασική αντίθεση στη ζωή της ηρωίδας που ενώ μεγάλωσε σε μια πλούσια οικογένεια και έλαβε μεγάλη προίκα για το γάμο της, κατέληξε να ξενοδουλεύει για να ζήσει. Η περιπέτεια, εδώ, γίνεται αισθητή τόσο μέσα από την σκληρή αλλαγή στην τύχη της κοπέλας, όσο και από την ξαφνική επιστροφή στο πατρικό της και τα γεγονότα μέχρι την αναγνώρισή της από τη μητέρα της. 2. Η ΤΡΑΓΙΚΟΤΗΤΑ ΤΗΣ ΕΛΕΝΗΣ ΓΙΝΕΤΑΙ ΑΝΤΙΛΗΠΤΗ ΜΕΣΑ ΑΠΟ ΤΗΝ ΕΞΑΘΛΙΩΣΗ ΠΟΥ ΒΙΩΝΕΙ ΜΕΤΑ ΤΟ ΓΑΜΟ ΤΗΣ. 3. ΑΝΑΓΝΩΡΙΣΗ ΗΡΩΩΝ ΑΠΟ ΤΑ ΑΓΑΠΗΜΕΝΑ ΤΟΥΣ ΠΡΟΣΩΠΑ. Αναγνώριση της κοπέλας από τη μητέρα της, που επιτυγχάνεται τόσο από τη δεξιότητα με την οποία η «άγνωστη» κοπέλα υφαίνει το βλαντί (ύφασμα) που είχε ξεκινήσει να υφαίνει η κόρη προτού παντρευτεί, όσο και μέσα από το μοιρολόι που τραγουδά καθώς υφαίνει. 4. ΠΡΟΟΙΚΟΝΟΜΙΑ ΚΑΙ ΠΡΟΙΔΕΑΣΜΟΣ. Μπορούμε να εντοπίσουμε προοικονομία: στον 7 ο στίχο, «Μα ρτανε οι χρόνοι δίσεφτοι κι οι μήνες οργισμένοι», επίσης, στον 13 ο στίχο, «- Θέλω να πάω στη μάνα μου, να πάω στα γονικά μου», καθώς η επιθυμία που εκφράζεται από τη νεαρή κοπέλα προετοιμάζει τον ακροατή για την επιστροφή της στο σπίτι των γονιών της, στον στίχο 19, «Χριστέ, να βρω τσι δούλες μου στη βρύση να λευκαίνουν», που μας προετοιμάζει για τη συνάντηση της Ελένης με τις υπηρέτριες του σπιτιού και την επιβράδυνση που θα προκύψει, με την αδυναμία τους να αντιληφθούν ποια είναι η κοπέλα που τους μιλά.\n15 Διακρίνουμε έναν προϊδεασμό στα λόγια του άντρα της Ελένης, όταν του εκφράζει την επιθυμία της να γυρίσει στους δικούς της: «Ελένη, πλούσια σ ήφερα, φτωχή που να σε πάω, / που ντρέπομαι τ αδέρφια σου, φοβούμαι τους δικούς σου». Η σκέψη αυτή μας δίνει μια ιδέα για την ντροπή που θα αισθάνεται η κοπέλα, όταν θα επιστρέψει στο πλούσιο πατρικό της. 5. ΕΠΙΒΡΑΔΥΝΣΗ ΣΤΗΝ ΕΞΕΛΙΞΗ ΤΩΝ ΓΕΓΟΝΟΤΩΝ ΛΙΓΟ ΠΡΙΝ ΣΥΜΒΕΙ ΚΑΤΙ ΣΗΜΑΝΤΙΚΟ. Εκεί που ο ακροατής περιμένει την αναγνώριση και υποδοχή της κοπέλας από τους δικούς της, βρίσκουμε την ηρωίδα να συνομιλεί με τις υπηρέτριες του σπιτιού της, οι οποίες όχι μόνο δεν την αναγνωρίζουν, αλλά διαβεβαιώνουν και τη μητέρα της Ελένης πως η άγνωστη κοπέλα δεν είναι η κόρη της. 6. ΤΡΑΓΙΚΗ ΕΙΡΩΝΙΑ ΠΟΥ ΠΡΟΚΥΠΤΕΙ ΟΤΑΝ ΟΙ ΗΡΩΕΣ ΑΓΝΟΟΥΝ ΚΑΙΡΙΕΣ ΓΙΑ ΤΟΥΣ ΙΔΙΟΥΣ ΠΛΗΡΟΦΟΡΙΕΣ ΤΙΣ ΟΠΟΙΕΣ ΟΜΩΣ ΓΝΩΡΙΖΕΙ ΤΟ ΚΟΙΝΟ. Διακρίνουμε ίχνη αυτής της ειρωνείας, στη συζήτηση της μητέρας με τις υπηρέτριες, όπου η μητέρα παρ όλο που ελπίζει για την επιστροφή της κόρης της και παρ όλο που υποψιάζεται ότι η άγνωστη κοπέλα είναι η κόρη της, πιστεύει τις δούλες που τη διαβεβαιώνουν για το αντίθετο. Η τραγική ειρωνεία έγκειται στην άγνοια της μητέρας για την ταυτότητα της κοπέλας που ζητά να δουλέψει στο σπίτι της, ως μία από τις υπηρέτριες.\n16 Η ΑΝΑΓΝΩΡΙΣΗ ΣΤΟ ΣΥΓΚΕΚΡΙΜΕΝΟ ΔΗΜΟΤΙΚΟ ΤΡΑΓΟΥΔΙ\n17 Η ΕΠΙΣΤΡΟΦΗ ΤΗΣ ΚΟΠΕΛΑΣ ΣΤΟ ΠΑΤΡΙΚΟ ΤΗΣ ΔΕΝ ΣΥΝΟΔΕΥΕΤΑΙ ΜΕ ΤΗΝ ΑΜΕΣΗ ΑΝΑΓΝΩΡΙΣΗ ΤΗΣ, ΚΑΘΩΣ ΟΙ ΔΟΥΛΕΣ ΤΟΥ ΣΠΙΤΙΟΥ ΠΟΥ ΤΗ ΣΥΝΑΝΤΟΥΝ ΣΤΗ ΒΡΥΣΗ, ΔΕΝ ΚΑΤΑΛΑΒΑΙΝΟΥΝ ΠΟΙΑ ΕΙΝΑΙ ΚΑΙ ΔΙΑΒΕΒΑΙΩΝΟΥΝ ΤΗΝ ΚΥΡΑ ΤΟΥΣ ΠΩΣ Η ΚΟΠΕΛΑ ΠΟΥ ΗΡΘΕ ΝΑ ΓΥΡΕΨΕΙ ΔΟΥΛΕΙΑ ΔΕΝ ΕΙΝΑΙ Η ΚΟΡΗ ΤΗΣ. Η ΑΝΑΓΝΩΡΙΣΗ ΤΕΛΙΚΑ ΘΑ ΕΠΙΤΕΥΧΘΕΙ ΧΑΡΗ ΣΕ ΔΥΟ ΓΕΓΟΝΟΤΑ: Α) Η ΜΗΤΕΡΑ ΘΑ ΠΕΙ ΣΤΙΣ ΔΟΥΛΕΣ ΤΗΣ ΝΑ ΒΑΛΟΥΝ ΤΗΝ ΚΟΠΕΛΑ, ΠΟΥ ΖΗΤΗΣΕ ΔΟΥΛΕΙΑ, ΣΤΟΝ ΑΡΓΑΛΕΙΟ ΠΟΥ ΥΦΑΙΝΕ ΠΑΛΙΟΤΕΡΑ Η ΚΟΡΗ ΤΗΣ. ΈΤΣΙ, Η ΕΛΕΝΗ ΘΑ ΞΕΚΙΝΗΣΕΙ ΝΑ ΥΦΑΙΝΕΙ ΜΕ ΑΝΕΣΗ ΤΟ ΥΦΑΝΤΟ ΠΟΥ ΕΙΧΕ ΞΕΚΙΝΗΣΕΙ ΠΡΟΤΟΥ ΠΑΝΤΡΕΥΤΕΙ. Η ΕΥΚΟΛΙΑ ΜΕ ΤΗΝ ΟΠΟΙΑ Η ΚΟΠΕΛΑ ΥΦΑΙΝΕΙ ΣΤΟΝ «ΞΕΝΟ» ΑΡΓΑΛΕΙΟ, ΑΠΟΤΕΛΕΙ ΜΙΑ ΠΡΩΤΗ ΕΝΔΕΙΞΗ ΓΙΑ ΤΗΝ ΤΑΥΤΟΤΗΤΑ ΤΗΣ. Η ΕΝΤΟΛΗ ΠΑΝΤΩΣ ΤΗΣ ΜΗΤΕΡΑΣ ΝΑ ΒΑΛΟΥΝ ΤΗΝ ΚΟΠΕΛΑ ΣΤΟ ΒΛΑΝΤΙ ΤΗΣ ΚΟΡΗΣ ΤΗΣ, ΕΚΦΡΑΖΕΙ ΤΗΝ ΕΛΠΙΔΑ ΤΗΣ, ΠΩΣ Η ΑΓΝΩΣΤΗ ΑΥΤΗ ΚΟΠΕΛΑ ΕΙΝΑΙ Η ΚΟΡΗ ΤΗΣ. Β) Η ΕΛΕΝΗ ΞΕΚΙΝΩΝΤΑΣ ΝΑ ΥΦΑΙΝΕΙ ΤΡΑΓΟΥΔΑ ΕΝΑ ΜΟΙΡΟΛΟΙ, ΟΠΟΥ ΑΝΑΦΕΡΕΙ ΟΛΕΣ ΤΗΣ ΤΙΣ ΠΕΡΙΠΕΤΕΙΕΣ, ΑΡΧΙΖΟΝΤΑΣ ΑΠΟ ΤΑ ΠΛΟΥΣΙΑ ΠΡΟΙΚΙΑ ΠΟΥ ΕΛΑΒΕ ΓΙΑ ΤΟ ΓΑΜΟ ΤΗΣ ΚΑΙ ΚΑΤΑΛΗΓΟΝΤΑΣ ΣΤΗ ΦΤΩΧΙΑ ΠΟΥ ΤΗ ΒΡΗΚΕ ΣΤΟ ΝΕΟ ΤΗΣ ΣΠΙΤΙΚΟ ΚΑΙ ΤΗΝ ΑΝΑΓΚΑΣΕ ΝΑ ΞΕΝΟΔΟΥΛΕΥΕΙ. Η ΜΗΤΕΡΑ ΤΟΤΕ ΑΚΟΥΓΟΝΤΑΣ ΤΗΝ ΙΣΤΟΡΙΑ ΤΗΣ ΚΟΠΕΛΑΣ, ΑΝΤΙΛΑΜΒΑΝΕΤΑΙ ΠΩΣ ΑΥΤΗ ΕΙΝΑΙ Η ΑΓΑΠΗΜΕΝΗ ΤΗΣ ΚΟΡΗ\n18 Η ΑΝΑΓΝΩΡΙΣΗ ΜΕΣΑ ΑΠΟ ΑΛΛΑ ΕΡΓΑ: ΜΙΑ ΠΟΛΥ ΓΝΩΣΤΗ ΣΚΗΝΗ ΑΝΑΓΝΩΡΙΣΗΣ ΕΧΟΥΜΕ ΣΤΗΝ ΟΔΥΣΣΕΙΑ ΤΟΥ ΟΜΗΡΟΥ, ΟΠΟΥ Η ΠΗΝΕΛΟΠΗ ΑΝΑΓΝΩΡΙΖΕΙ ΤΟΝ ΟΔΥΣΣΕΑ. Η ΠΗΝΕΛΟΠΗ ΠΟΥ ΠΕΡΙΜΕΝΕ ΓΙΑ ΕΙΚΟΣΙ ΧΡΟΝΙΑ ΤΗΝ ΕΠΙΣΤΡΟΦΗ ΤΟΥ ΣΥΖΥΓΟΥ ΤΗΣ, ΔΕΝ ΠΙΣΤΕΥΕΙ ΟΤΙ Ο ΟΔΥΣΣΕΑΣ ΕΧΕΙ ΓΥΡΙΣΕΙ ΣΤΗΝ ΙΘΑΚΗ, ΠΑΡ ΟΛΟ ΠΟΥ ΤΗ ΔΙΑΒΕΒΑΙΩΝΟΥΝ ΓΙ ΑΥΤΟ Η ΜΗΤΕΡΑ ΤΗΣ ΚΑΙ Ο ΓΙΟΣ ΤΗΣ. «ΓΙΕ ΜΟΥ, ΜΕΣΑ ΜΟΥ ΝΙΩΘΩ ΘΑΜΒΟΣ, ΚΑΤΑΠΛΗΞΗ, ΚΑΙ ΔΕΝ ΜΠΟΡΩ ΜΗΤΕ ΜΙΑ ΛΕΞΗ ΝΑ ΠΡΟΦΕΡΩ, ΚΑΤΙ ΝΑ ΤΟΝ ΡΩΤΗΣΩ Η ΝΑ ΤΟΝ ΔΩ ΚΑΤΑΜΑΤΑ. ΑΝ ΟΜΩΣ ΠΡΑΓΜΑΤΙ Ο ΟΔΥΣΣΕΑΣ ΕΙΝΑΙ ΑΥΤΟΣ ΠΟΥ ΓΥΡΙΣΕ ΣΤΟ ΣΠΙΤΙ, ΜΠΟΡΟΥΜΕ ΜΕΤΑΞΥ ΜΑΣ, ΚΑΙ ΚΑΛΥΤΕΡΑ ΝΑ ΓΝΩΡΙΣΤΟΥΜΕ ΚΡΥΦΑ ΣΗΜΑΔΙΑ ΕΧΟΥΜΕ, ΠΟΥ ΤΑ ΓΝΩΡΙΖΟΥΜΕ ΟΙ ΔΥΟ ΜΑΣ ΜΟΝΟΝ ΑΛΛΟΣ ΚΑΝΕΙΣ». Η ΠΗΝΕΛΟΠΗ, ΜΑΛΙΣΤΑ, ΓΙΑ ΝΑ ΔΟΚΙΜΑΣΕΙ ΤΟΝ ΑΝΤΡΑ ΠΟΥ ΙΣΧΥΡΙΖΟΤΑΝ ΟΤΙ ΕΙΝΑΙ Ο ΣΥΖΥΓΟΣ ΤΗΣ ΘΑ ΖΗΤΗΣΕΙ ΑΠΟ ΤΟΥΣ ΥΠΗΡΕΤΕΣ ΤΗΣ ΝΑ ΤΡΑΒΗΞΟΥΝ ΕΞΩ ΑΠΟ ΤΗΝ ΚΡΕΒΑΤΟΚΑΜΑΡΑ ΤΗΣ ΤΟ ΣΥΖΥΓΙΚΟ ΚΡΕΒΑΤΙ, ΓΙΑ ΝΑ ΤΟΥ ΣΤΡΩΣΟΥΝ ΝΑ ΚΟΙΜΗΘΕΙ. Ο ΟΔΥΣΣΕΑΣ, ΟΜΩΣ, ΘΑ ΤΗΣ ΠΕΙ ΠΩΣ ΑΥΤΟ ΕΙΝΑΙ ΑΔΥΝΑΤΟΝ, ΑΦΟΥ Ο ΙΔΙΟΣ ΕΦΤΙΑΞΕ ΤΟ ΣΥΖΥΓΙΚΟ ΤΟΥΣ ΚΡΕΒΑΤΙ ΠΑΝΩ ΣΤΟΝ ΚΟΡΜΟ ΜΙΑΣ ΕΛΙΑΣ ΠΟΥ ΦΥΤΡΩΝΕ ΜΕΣΑ ΣΤΟΝ ΠΕΡΙΒΟΛΟ ΤΟΥ ΣΠΙΤΙΟΥ ΤΟΥΣ. Ο ΟΔΥΣΣΕΑΣ ΕΙΧΕ ΧΤΙΣΕΙ ΤΟ ΔΩΜΑΤΙΟ ΤΟΥΣ ΓΥΡΩ ΑΠΟ ΑΥΤΗ ΤΗΝ ΕΛΙΑ ΚΑΙ ΕΙΧΕ ΦΤΙΑΞΕΙ ΤΟ ΚΡΕΒΑΤΙ ΤΟΥΣ ΠΑΝΩ ΣΤΟΝ ΚΟΡΜΟ ΤΗΣ, ΩΣΤΕ ΕΙΝΑΙ ΠΡΑΚΤΙΚΑ ΑΔΥΝΑΤΟ ΝΑ ΜΕΤΑΚΙΝΗΘΕΙ ΑΥΤΟ. Η ΠΗΝΕΛΟΠΗ ΑΚΟΥΓΟΝΤΑΣ ΤΟΝ ΟΔΥΣΣΕΑ ΝΑ ΠΕΡΙΓΡΑΦΕΙ ΠΩΣ ΕΧΤΙΣΕ ΤΟ ΔΩΜΑΤΙΟ ΤΟΥΣ ΚΑΙ ΠΩΣ ΕΦΤΙΑΞΕ ΤΟ ΚΡΕΒΑΤΙ ΤΟΥΣ, ΘΑ ΠΕΙΣΤΕΙ ΠΩΣ ΑΥΤΟΣ ΕΙΝΑΙ Ο ΣΥΖΥΓΟΣ ΤΗΣ.\n19 ΜΙΑ ΑΠΛΟΥΣΤΕΡΗ ΑΝΑΓΝΩΡΙΣΗ ΕΧΟΥΜΕ ΣΤΗΝ ΕΛΕΝΗ ΤΟΥ ΕΥΡΙΠΙΔΗ, ΟΠΟΥ ΟΙ ΔΥΟ ΣΥΖΥΓΟΙ ΟΤΑΝ ΣΥΝΑΝΤΩΝΤΑΙ ΜΕΤΑ ΑΠΟ ΚΑΙΡΟ, ΑΝΑΓΝΩΡΙΖΟΥΝ Ο ΕΝΑΣ ΤΟΝ ΑΛΛΟ, ΒΑΣΙΖΟΜΕΝΟΙ ΣΤΗΝ ΕΜΦΑΝΙΣΗ ΤΟΥΣ. - ΕΙΣΑΙ ΕΛΛΗΝΙΔΑ Η ΝΤΟΠΙΑ ΑΠΟ ΕΔΩ ΓΥΡΩ; - ΕΛΛΗΝΙΔΑ ΕΣΥ ΠΟΙΟΣ ΕΙΣΑΙ; ΠΕΣ ΜΟΥ. - ΌΜΟΙΑ, ΑΠΑΡΑΛΛΑΧΤΗ ΜΕ ΤΗΝ ΕΛΕΝΗ! - ΚΙ ΕΣΥ ΜΕ ΤΟ ΜΕΝΕΛΑΟ, ΤΑ ΧΩ ΧΑΣΕΙ. - ΣΩΣΤΑ ΤΟ ΔΥΣΤΥΧΟ Μ ΕΧΕΙΣ ΓΝΩΡΙΣΕΙ. - ΜΕΤΑ ΑΠΟ ΧΡΟΝΙΑ ΣΤΗ ΓΥΝΑΙΚΑ ΣΟΥ ΗΡΘΕΣ.\nΗ ΕΠΟΧΗ, 08/03/09 Επάγγελμα καθαρίστρια Η ιστορία της Λίας: από την Αλβανία στην Ελλάδα αναζητώντας μια καλύτερη ζωή «Είμαι καθαρίστρια» λέει η Λία από την Αλβανία. «Τι οικιακή βοηθός; Έχει μεγαλύτερο


από sellos Την / Το Τετ 28 Οκτ 2009 - 5:46\nΠριν 1 χρονο ο beta ειχε μια ιδεα που τελικα φαινεται να εχει περισσοτερους αποδεκτες απο οτι\nίσως ο ιδιος φανταζονταν και ολοι οι υπόλοιποι στην πορια.\nΗ ανάγκη της δημουργιας βηματος για τους φιλους ομαδων Β' Εθνικής σιγα-σιγα μετατραπηκε και μετατρεπεται σε αναγκη δημιουργιας οπαδικής αλληλεγγυης,ωραιων συζητησεων χωρις ακροτητες και στειρες αντιπαραθεσεις.\nΓενικοτερα γινετε προσπαθεια να ερθουμε πιο κοντα οι οπαδοι ολων των μικρων-μεγαλων του ελληνικου ποδοσφαιρου και να βγαλουμε στην επιφάνεια αυτα που μας ενώνουν.\nΦυσικα δεν θα μπορουσα να μην αναφερθω στο κερασακι του ιντερνετικου καφενε μας,που ειναι οι προσωπικές επαφες και συναντησεις που αναπτυχθηκαν..\nΣε ευχαριστουμε πολυ beta!\nΈχει επεξεργασθεί από τον/την sellos στις Τρι 29 Οκτ 2013 - 10:55, 4 φορές συνολικά\nαπό Pierikos1961 Την / Το Τετ 28 Οκτ 2009 - 5:51\nΝα σαι καλά beta.\n(μπυρόνια για να μην ξεχνάμε και τα μπεκρουλιάσματα των πρώτων ημερών... )\nαπό iason Την / Το Τετ 28 Οκτ 2009 - 9:33\nαπό MAciVOL Την / Το Τετ 28 Οκτ 2009 - 9:45\nαπό rodfan Την / Το Τετ 28 Οκτ 2009 - 10:11\nΧρόνια πολλά στο Betafans .... να τα εκατοστήσει .... και να εκπληρώσει τους στόχους για τους οποίους δημιουργήθηκε .... με ΑΡΡΩΓΟΥΣ ΟΛΟΥΣ ΕΜΑΣ !!!! :lol:\nαπό wesper Την / Το Τετ 28 Οκτ 2009 - 10:14\nαπό psixiatros Την / Το Τετ 28 Οκτ 2009 - 10:58\nχρόνια πολλά παιδιά μπράβο βετα για την δυνατότητα που μας δίνεις να έρθουμε κοντά με οπαδούς από άλλες ομάδες αλλά και να γνωρίσουμε καλύτερα τις ομάδες τους...!!!Σε ευχαριστούμε πολύ...!!!\nαπό Gas Την / Το Τετ 28 Οκτ 2009 - 11:07\nαπό Fredericks -5- Την / Το Τετ 28 Οκτ 2009 - 11:23\nΧΡΟΝΙΑ ΜΑΣ ΠΟΛΛΑ ΜΕ ΑΚΟΜΗ ΠΕΡΙΣΣΟΤΕΡΑ ΜΕΛΗ!!!\nαπό AOX1967 Την / Το Τετ 28 Οκτ 2009 - 11:53\nΧρόνια καλά μάγκες και ένα μεγάλο respect!!!\nαπό mario4 Την / Το Τετ 28 Οκτ 2009 - 11:58\n1 έτος "Beta" νομίζω αρκεί για να περάσεις στην επίσημη έκδοση!\nαπό Παναγιώτης Την / Το Τετ 28 Οκτ 2009 - 12:00\nΚαταρχήν beta αξίζεις ένα τεράστιο συγχαρητήρια βάσει των όλων όσων έκανες και όσων κάνεις γι' αυτό το forum τόσο καιρό !!! Έχει αντιμετωπίσει πολλά προβλήματα το forum κατά καιρούς και βλέπαμε συνεχώς την προσπάθεια σου για να το επαναφέρεις και να το κάνεις όσο το δυνατόν καλύτερο. Αυτό που ξεκίνησες με σκοπό την συζήτηση των οπαδών της Β' Εθνικής λόγω και του ότι η ομάδα σου πέρισυ αγωνιζόταν στην κατηγορία αυτή η οποία από ΜΜΕ και γενικότερα από τον κόσμο βρίσκεται στην αφάνεια, βρήκε αντίκρισμα σε κάθε γωνιά της Ελλάδας. Και ξέφυγε από τις απλές δημόσιες συζητήσεις καθώς με τις συναντήσεις μπορέσαμε και γνωρίσαμε ο ένας τον άλλον προσωπικά και ήρθαν κοντά άτομα από ομάδες που ίσως οι οπαδοί τους να μην είχαν και τις καλύτερες σχέσεις. Έδωσε μαθήματα οπαδισμού, και όχι μόνο αυτό το forum !! Είναι τόσα πολλά αυτά τα καλά που αυτό το forum έχει προσφέρει που θα μας πάρει μέρες μέχρι να τα γράψουμε εδώ !!\nΧρονια Πολλά betafans !! Χρονια πολλά σε όλους !!\nαπό mario4 Την / Το Τετ 28 Οκτ 2009 - 12:15\nΠαναγιώτης έγραψε: και ήρθαν κοντά άτομα από ομάδες που ίσως οι οπαδοί τους να μην είχαν και τις καλύτερες σχέσεις. Έδωσε μαθήματα οπαδισμού,\nΕπίσης είναι άλλο ένα σημείο να γνωρίσει κανείς λίγη οπαδική κουλτούρα, η οποία\nείναι άγνωστη στις ομάδες life style..\nαπό PASantreas Την / Το Τετ 28 Οκτ 2009 - 13:08\nΧρονια μας πολλα αλανια !\nΤρομερη η ιδεα του Βετα πριν απο ενα χρονο !\nΕνωνει πολλους οπαδους και πολλες αποψεις μαζι !\nΜε ακομα περισσοτερα μελη ευχομαι !\nαπό Kotsos_ACAB Την / Το Τετ 28 Οκτ 2009 - 13:31\nαπό ederson Την / Το Τετ 28 Οκτ 2009 - 13:58\nΑφού με την σειρά μου ευχηθώ Χρόνια Πολλά στο betafans θέλω και εγώ να εξάρω τον εμπνευστή για την ιδέα του αλλά και όλους όσοι βόηθησαν να πραγματοποιηθεί η ιδέα και σήμερα το φόρουμ να φιλοξενεί τόσο πολλά μέλη!\nΧρόνια πολλά και του χρόνου ακόμα περισσότεροι!\nαπό paranoia_trikala Την / Το Τετ 28 Οκτ 2009 - 14:06\nΧρόνια πολλά betafans!! Beta αξίζουν συγχαρητήρια σε σένα... respect!!!\nαπό Stef-Pierikos Την / Το Τετ 28 Οκτ 2009 - 19:27\nXΡΟΝΙΑ ΠΟΛΛΑ ΚΑΙ ΚΑΛΑ ΒΕTΑFANS.NET !\nΝΑ ΤΑ ΕΚΑΤΟΣΤΗΣΕΙΣ !!! [Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]\nαπό mauri_thiella Την / Το Τετ 28 Οκτ 2009 - 19:37\nΧΡΟΝΙΑ ΠΟΛΛΑ BETAFANS!\nαπό thyellara-5 Την / Το Τετ 28 Οκτ 2009 - 19:42\nπραγματι περασε ενας χρονος , απο τοτε που καποιος σκεφτηκε οτι υπαρχουν και στη Β εθνικη οπαδοι που διψανε για ενα τετοιο σαιτ και η ανταποκριση ηταν θεαματικη\nbeta οπως σε λενε , ευχαριστουμε και να τα ...εκατοστησει το φορουμ [Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]\nτο μοναδικο που κουμαντο δεν εκαναν οι ψευτοοπαδοι του ποκ , αλλα ειχε διαχειριστες ''δικα μας παιδια ''\nαπό πάμμαχον Την / Το Τετ 28 Οκτ 2009 - 19:44\nχρονια μας πολλα-σε σεναα βετα κ σε ολο το φορουμ!!!!!!!!!!1οντως ηρθαμε κοντα με αλλους οπαδους!!!!!!!!!!αντε κ του χρονου με περισσοτερα μελλη\nαπό titor6 Την / Το Τετ 28 Οκτ 2009 - 19:50\nΜΠΡΑΒΟ ΣΟΥ BETA Κ ΛΟΙΠΟΙ ΠΟΥ ΔΗΜΙΟΥΡΓΗΣΕΣ ΤΟ ΦΟΡΟΥΜ Κ ΣΥΜΒΑΛΛΑΤΕ\nΣΤΗΝ ΣΥΝΕΧΕΙΑ ΤΟΥ.\nΕΙΝΑΙ ΠΡΑΓΜΑΤΙΚΑ ΠΟΛΥ ΚΑΛΟ Κ ΕΧΕΙ ΠΟΛΛΕΣ ΚΑΛΕΣ ΠΤΥΧΕΣ ΚΑΙ ΒΟΗΘΕΙΕΣ ΣΕ ΤΟΜΕΙΣ Κ ΕΚΤΟΣ ΤΟΥ ΟΠΑΔΙΚΟΥ,ΑΓΩΝΙΣΤΙΚΟΥ Κ ΕΝΗΜΕΡΩΤΙΚΟΥ ΚΟΜΜΑΤΙΟΥ.\nΕΝΑ ΜΠΡΑΒΟ Κ ΣΕ ΟΛΑ ΤΑ ΜΕΛΗ ΠΟΥ ΜΕ ΤΟΝ ΤΡΟΠΟ ΤΟΥΣ ΒΟΗΘΟΥΝ Κ ΚΡΑΤΟΥΝ ΖΩΝΤΑΝΟ ΤΟ ΦΟΡΟΥΜ.\nΓΙΑ ΤΗ ΣΥΝΕΧΕΙΑ ΚΑΙ ΓΙΑ ΝΑ ΚΡΑΤΗΘΕΙ - ΠΟΥ ΤΟ ΘΕΩΡΩ ΣΙΓΟΥΡΟ - ΠΡΕΠΕΙ ΝΑ ΣΥΝΕΧΙΣΟΥΜΕ ΕΤΣΙ,ΜΕ ΕΝΑ ΚΑΛΟ ΑΕΡΑ ΓΥΡΩ ΜΑΣ,ΓΙΑ ΝΑ ΓΙΝΕΙ ΑΚΟΜΑ ΚΑΛΥΤΕΡΟ Κ ΝΑ ΕΧΟΥΜΕ Κ ΚΑΜΙΑ ΦΟΡΑ Κ ΤΙΣ ΕΞΟΔΟΥΣ ΜΑΣ Κ ΤΙΣ ΜΠΑΛΙΤΣΕΣ ΠΟΥ ΕΙΝΑΙ ΝΑ ΚΑΝΟΝΙΣΤΟΥΝ !\nαπό Michael Την / Το Τετ 28 Οκτ 2009 - 19:51\nΧρόνια πολλά στο φόρουμ και καλά μυαλά στους συντάκτες των απόψεων.\nΔηλαδή εμάς... [Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]\nαπό Betafans Την / Το Τετ 28 Οκτ 2009 - 19:52\nΠλακα πλακα περασε ενα ολοκληρος χρονος. Ειχα αυτη την ιδεα η καλυτερα ας το πω αλλιως. Ηθελα ενα φορουμ ωστε επιτελους να μπορουμε να μιλαμε για την Β εθνικη, τις ομαδες μας και πανω απο ολα να συσπειρωθουμε και να αφησουμε απο εξω το ποκ. Σιγουρα εχει πολυ μεγαλυτερη απηχηση απο οτι ο ιδιος φανταζομουν...Αν και ξεκινησε για Β εθνικη και απλες συζητησεις, καταληξαμε στο να μιλαμε για συσπειρωση οπαδων, αλληλεγγυη κοκ. Πιστευω πως ενα βημα προς αυτο εχει επιτευχθει, με τις ουκ ολιγες συναντησεις που εχουν γινει ανα την Ελλαδα, οπου οπαδοι διαφορων ομαδων καθισαν στο ιδιο τραπεζι. Πραγματι πολλα μας ενωνουν, λιγα μας χωριζουν αλλα πρεπει να το καταλαβουμε. Οι θεσεις μου περι του τι σημαινει για εμενα οπαδισμος ειναι γνωστες εδω μεσα δεν θα τις ξανα αναφερω. Αυτο που θελω να πω ειναι οτι προσπαθω να φτιαξω μια online τηλεοραση, ωστε να μπορεσουμε να κανουμε δικες μας live εκπομπες, να δειχνουμε στηγμιοτυπα να κανουμε αφιερωματα σε ομαδες κτλ. Τωρα προσπαθω να βρω ακρη στα τεχνικα θεματα, στην συνεχεια θα χρειαστουν καποιοι που να θελουν να δουλεψουν πανω σε αυτο. Νεοτερα σε κανα 2μηνο.\nαπό aoktshs777 Την / Το Τετ 28 Οκτ 2009 - 19:56\nΧΡΟΝΙΑ ΝΑ ΜΑΣ ΠΟΛΛΑ ΛΟΙΠΟΝ [Πρέπει να είστε εγγεγραμμένοι και συνδεδεμένοι για να δείτε αυτή την εικόνα.] ΤΟ ΩΡΑΙΟΤΕΡΟ ΦΟΡΟΥΜ [Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]


@ntistasi.gr: ΝΑ ΣΤΑΜΑΤΗΣΟΥΝ ΟΙ ΑΠΟΛΥΣΕΙΣ ΤΩΡΑ !!!\nΝΑ ΣΤΑΜΑΤΗΣΟΥΝ ΟΙ ΑΠΟΛΥΣΕΙΣ ΤΩΡΑ !!!\nSTOP στη ΒΑΡΒΑΡΟΤΗΤΑ , ΦΤΑΝΕΙ ΠΙΑ !!!\nΖούμε καθημερινά πλέον μια απίστευτη βαρβαρότητα από τις κυβερνητικές επιλογές, αλλά και από την εργοδοτική αυθαιρεσία !\nΜετά το 1ο κύμα των ομαδικών απολύσεων που ζήσαμε το καλοκαίρι, ήδη βιώνουμε με πιο άγριο τρόπο τη συνέχιση αυτής της σκληρής πραγματικότητας !\nΗ περίφημη και πολυδιαφημισμένη ΕΤΑΙΡΙΚΗ ΚΟΙΝΩΝΙΚΗ ΕΥΘΥΝΗ των φαρμακευτικών εταιρειών πάει περίπατο μπροστά στη διατήρηση της κερδοφορίας τους ! Οι μέτοχοι & οι μετοχές τους να ΄ναι καλά κι οι εργαζόμενοι στην ΑΝΕΡΓΙΑ !\nΤο ποτήρι ξεχείλισε κι είναι χρέος μας ν΄αντιδράσουμε μπροστά σ΄αυτή τη λαίλαπα !\nΑνάμεσα στις άλλες εταιρείες στο χορό των απολύσεων μπήκε και η ROCHE με την ανακοίνωση μείωσης κατά 6% του προσωπικού της παγκόσμια!\nΣτην Ελλάδα όμως οι απολύσεις ανέρχονται στο απαράδεκτο 35% !!!\nΜε αφορμή αυτό το γεγονός, το Δ.Σ. του συλλόγου μας προγραμματίζει μια σειρά κινητοποιήσεων για τις επόμενες μέρες με 1η τη παράσταση διαμαρτυρίας έξω από τα γραφεία της ROCHE στο Μαρούσι τη ΠΕΜΠΤΗ 2 ΔΕΚΕΜΒΡΙΟΥ στις 2 το μεσημέρι,2ωρη ΣΤΑΣΗ ΕΡΓΑΣΙΑΣ(2-4μμ) !!! προκηρύσσοντας παράλληλα και\nΤο αίτημά μας ένα και μοναδικό:\nΝΑ ΣΤΑΜΑΤΗΣΟΥΝ ΤΩΡΑ ΟΙ ΑΠΟΛΥΣΕΙΣ !!!\nΟΛΟΙ τη ΠΕΜΠΤΗ 2 ΔΕΚΕΜΒΡΙΟΥ έξω από τα γραφεία της ROCHE ! Εκφράζοντας έμπρακτα την αλληλεγγύη μας στους συναδέλφους κάθε φαρμακευτικής εταιρείας, βοηθάμε και τους εαυτούς μας !!!\nΞεκινάμε συνάδελφοι δυναμικά κλιμακώνοντας τον αγώνα μας ! ΕΝΩΜΕΝΟΙ ΜΠΟΡΟΥΜΕ!!!\nΣτον αέρα απο.. 12/01/2010 02:52:00 μ.μ.


IERAPETRA F.C: 8 Απρ 2011\nΤακτική και κυκλοφορία της μπάλας.\nΑσκήσεις με μπάλα και ασκήσεις τακτικής περιλάμβανε το σημερινό πρόγραμμα προπόνησης για τους παίκτες της ομάδας μας .\nΑποκλειστικά σε ασκήσεις για την κυκλοφορία της μπάλας αφιερώθηκε το πρώτο μέρος της προπόνησης. Το δεύτερο μέρος περιλάμβανε δίτερμα.\nΟ κόουτς της Ierapetra f.c. στάθηκε αρκετές φορές σε θέματα τακτικής, και έδωσε ιδιαίτερη σημασία στη γρήγορη κίνηση και το συνεχές πρέσινγκ.\nΑτομική προπόνηση με το κ. Λευτέρη Μπαριτάκη έκαναν οι τερματοφύλακες.\nΣτο αγωνιστικό κομμάτι ο Νίκος Δεδελετάκης δεν θα έχει, τους Μάνο Δασκαλάκη (τραυματίας), Μάνο Μπαριτάκη (προσαγωγούς) Γιώργο Χρυσοφάκη (εκδρομή με το Σχολείο του) και τον Ματθαίο Τοψιδέλη ( 1 αγωνιστική από κάρτες).\nΑναρτήθηκε την Παρασκευή, Απριλίου 08, 2011